
GEARR-IOMRAIDHEAN  AIR  NEW  ZEALAND. 


'Fhaotainn  a  Mach  agus  'Aiteachas. 

Fhuaradh  a  mach  Nevo  Zealand  's  a'  bhliadhna  1642,  le  Tas- 
man,  seòladair  Duitseach. 

Faodair  a  ràdh  gu  robh  e  air  ath-fhaotainn  a  mach  's  a' 
bhliadhna  1769,  le  Caiptein  Cook  ainmeil,  a  sheòl  troimh  na 
caolasan  a  tha  fathast  air  an  ainmeachadh  air,  agus  a  leag  'acair 
aig  iomadh  rudha  dheth  'n  oirthir.  Mar  bu  ghnàth  leis,  dh' 
fheuch  e  aig  an  àm  sin,  's  air  a  chuairtean  'an  dèigh  sin,  ri 
buannachd  muinntir  na  dùthcha  'chur  air  aghart,  le  bhi  fàgail 
sìl  'us  luibhean,  mucan  'us  feudail  aca.  Bha  so  feumail  ann  an 
tìr  anns  nach  robh  beathach  allaidh  dùthchasach  ni  bu  mhò  na 
radan,  agus  far  an  robh,  ged  bha  fàs  luibhean  anabarrach,  gainn' 
air  pòr  's  air  lusan  a  bhiodh  freagarrach  air  son  lòin. 

Rè  leth-cheud  bliadhn'  'an  deigh  sin,  thòisich  malairt  'us  comh- 
chomunn  air-cinntinn  eadar  New  South  Wales,  a  bha  gu  ìre 
mhath  air  'àiteachadh,  agus  New  Zealand. 

Thàinig  a'  cheud  searmonaichean  o  NeW  South  Wales  's  a' 
bhliadhna  1814,  agus  goirid  'an  dèigh  sin  tuilleadh  à  Sasuinn, 
a  thòisich  air  aidmheil  a  chreidimh  Chriosduidh  'theagasg  do 
mhuinntir  na  dùthcha.  M'  a  chuairt  do  'n  àm  cheudna,  agus 
rè  fhichead  no  cìheich  bliadhna  fichead  'an  deigh  sin,  shuidhich- 
eadh  iomadh  Comunn  beag  'an  so  's  'an  sud  air  cladaichearj  na 
tìre.  Bha  iad  sin  air  an  deanamh  suas  gu  h-àraidh  deth  sheò- 
ladairean,  luchd  marbhaidh  mhucan-mara,  's  fir  thional  toraidh, 
a  f  huair  uile  obair  air  chor-eiginn  leis  an  robh  iad  air  am  beath- 
achadh.  Leig  mòran  long,  gu  h-àraidh  luingeas  air  tòir  mhucan- 
mara,  air  tàthachadh  nam  bàgh  's  nan  acairseid  air  son  chrann, 
spàrr,  lòin,  &c.  Mar  so  thàinig  an  dùthaich  a  chuid  's  a  chuid  gu 
bhi  n'  a  b'  f  heàrr  air  a  comharrachadh  ann  a'  Sasuinn,  far  an  robh  a 
nis  mòr  iomradh  air  a  calachan  grinn,  a  coilltichean  òirdhearc,  a 
talamh  torach,  's  a  h-àileadh1  slàinteachail.     Uaithe  so  dh'  eirich 

1  Roinn-uarach.  —  Climate. 


togradh  a  suas  gus  an  tìr  aiteachadh  gu  riaghailteach.  Mar  so 
chuireadh  'an  òrdugh  's  a  bhliadhna  L838  cuideachd  chumhach- 
dach  a  dhaoin'  aithnichte  'rinn  suas  Comunn  New  Zealand&ch. 
Ann  an  ùine  ghoirid  an  dèigh  so,  rinn  an  Uachdaranachd  Bhrea- 
tuinneach  ìlr-threabhachas  dhoibb  fdin  dheth,  's  clvuir  iad  a  mach 
Caiptein  Hobson,  R.N.,  mar  an  ceud  E&iaghladair,  'us  steidhich  e 
's  a'  bhliadhna  1840,  am  bail'  Auchland,  a  bha  gu  blii  'n  de'igh 
sin  'n  a  phriomh-bhail'  air  an  abhainn  Waitemata.  Lean  e  mar 
so  àireamh  bhliadhnachan,  gus  am  facas  iomchuidh  àite-còmh- 
nuidh  na  Flaitheachd  atharrachadh  gu  Wellington,  àite  bu 
ghoireasaich  air  taobh  tuath  Chaolasan  Ghooh 

Eadar  na  bliadhnachan  L839  agus  1843,  air  do  'n  Chomunn 
New  Zealandaxih  Lomadh  earrann  fhearainn  a  cheannach  air  dà 
thaobh  Chaolasan  Chooh,  thug  iad  a  mach  buidhnean  a  luchd- 
imrich.  Thòisich  iad  so  air  socrachadh  ann  a  WeUvngton  agus 
Nelson,  Wanganui  agus  Taranahi,  àiteachan  a  shoirbhich  uile 
ach  Taranahi,  a  bha  air  a  chumail  air  ais  leis  a'  chogadh  a 
dhuisg  priomh-mhuinntir  na  dùthcha. 

'An  deigh  aimsir  deth  mhòr  thrioblaidean  (1841-45)  a  bha  gu 
h-àraidh  air  an  toirt  m'  an  cuairt  le  mi-chòrdadh,  a  dh-eirich 
suas  eadar  an  Comunn  New  Zealand&ch  agus  Seòmar-gnothuich 
an  luchd-imrich  'an  Sasuinn,  ni  air  an  robh  am  priomh-luchd- 
aitichidh  (natives)  Làn  fhiosrach,  no  'theagaisgeadh  dhoibh  chum 
cothrom  a  ghabhail  air,  dh'  ath-bheothaicheadh  malairt  'us 
tuathanas.  Ach  bha  fathast  cho  beag  fiosraichidh  mu  dhèighinn 
New  Zealand  ann  an  Sasuinn,  agus  mhothaich  a'  mhuinntir  a 
chuir  suas  ann  a  leithid  a  chall  re  na  h-aimhreit  so,  's  nach  robh 
luchd-imrich  a  ruigheachd  ach  gle  mhall.  Bha  aire  mhòran  a 
uis  air  a  tarruing  a  dh-ionnsuidh  an  Eilean  a  Deas,  far,  anns  a' 
bhliadhna  1846,  an  do  shuidhicheadh  tuineachas  Albannach  ann 
an  Otago,  agus  ann  an  1850  tuineachas  Shasunnach  ann  an 
( 'anterbu  ry.  Chaidh  a'  cheud  àite  dhiu  sin  air  aghart  gu  socrach 
re  bhliadhnachan,  an  dràsd  's  a  rithist  a'  faotainn  leasachaidh 
sluaigh  àAlba;  ach  cha  robh  a  shoirbheachadh  cho  fior  bhras 
gus  a'  bhliadhna  L860,  'n  uair  a  fhuaradh  òr  ann  am  mòr 
phailteas.  Dh'  èirich  àireamh  an  t-sluaigh  a  nis  suas  o  10,000 
gu  fagasg  air  05,000,  's  ged  dh'  fhalbh  uibhir  dhiubh  gu  raoin- 
tean  òir  eile,  tha  fathasl  ann,  a'  gabhaiJ  a  steach  maraon  Mor- 
roinn  Southland,  mu  chuairl  'us  <i2,()()(). 

Bha  Mòr-roinn  Chanterbury  air  a  shuidheachadh  anns  a' 
cheud  dol  a  mach,le  sluagh  rud-eigin  ni  bu  bbeartaich  à  Sasuinn  ; 
agus  air  dha  bhi  'n  a  Laidhe  faisg  air  Otago,  phàirtich  e  leis  an 
àite  sin  a'  bhuannachd  a  bha  'g  èiridh  suas  o  bhi  reic  bathair  ri 
Luchd-cladhaich  an  òir.  Ach  an  taobh  a  staigh  a  bheagan 
bhliadhnachan  fhuaradh  òr  ann  am  mor  phailt  eas  ann  fèin,  air 
an  oirthiran  Lar  dheth.     Thionail  mòr  shluagh  'an  so  ann  an 


ùine  gle  ghoirid,  agiis  air  do  'n  earrann  sin  deth  'n  Mhòr-roinn 
a  bhi  air  a  dealachadh  o  na  reidhleanan  an  ear,  le  cùrsa  deth 
bheanntaichean  garbha,  bha  e  air  a  chur  air  leth  agus  air  a 
thogail  gu  bhi  'n  a  shiorramachd,  no  'na  dhùthaich  Westland. 

Mu  'n  àm  so  bha  iomadh  àiteachas  'g  a  ehur  suas  'an  so  's  'an 
sud  air  an  oirthir  araon  anns  na  h-Eileinibh  a  Tuath  agus  a 
Deas.  'S  e  àite  bu  thoirteile  dhiubh  sin  Napier  ann  aHawke's 
Bay,  mu  chuairt  do  400  mìle  'n  ear-dheas  o  Auckland.  Bha  so 
maille  ris  an  tìr  timchioll  dha  air  a  dhealachadh's  a'  bhliadhna 
1858  o  Mhòr-roinn  Wellington,  's  air  àrdachadh  's  air  a  thogail 
gu  bhi  'n  a  shiorramachd  no  'n  a  thìr  Hawke's  Bay. 

Re  ùine  bha  e  aithniciite  gu  robh  òr  'am  pailteas  ann  an 
Gleann  Thames,  's  ann  am  fearann  Ohoromandel,  ann  am  Mòr- 
roinn  Auckland,  ach  an  s<>  bha  e  gu  h-àraidh  air  fhaotainn  ann 
an  cloich  chruaidh  erteig,  ni  'dh'  fhàg  a  chosnadh  gle  dheacair 
agus  cosdail.  Gidheadh,  chaidh  Comunnan  'an  comh-bhoinn, 
agus  b'  i  'chrioch  gu-n  d'  fhuaradh  mòran  òir.  Lionmhoraich 
an  sluagh  air  ball  air  feadh  an  fliearainn,  agus  steidhicheadh 
moran  fhrith-bhailtean  le  'm  fearann  comh-roinn,  air  am  beil 
Southland  'n  a  cheann. 


A  Mheudaciid  A<.rs  a  Shuidheachadh,  etc. 

Tha  New  Zealand  a  sgaoileadh  a  mach  o  34°  gu  48°  air  an 
taobh  deas  dheth  cearcaU  meadhoinna  talmhainn,  annsa'  ( 'luian 
Sliiothchail  a  deas,  agus  o  166°  gu  179°  an  ear  air  Lunnuinn  ; 
mar  so  tha  'shuidheachadh  air  aghaidh  na  cruinne  faisg  air  a 
bhi  mu  choinneamh  Bhreatuinn  air  an  taobh  eile.  Tha  e  air  a 
dheanamh  suas  a  dhà  eilean  mhòr',  an  t-eilean  a  Tuath  's  an 
t-eilean  a  Deas,  maille  ri  eilean  ;m  Stiùbhardaich.  A  thuilleadh 
orra  sin,  tha  eileinean  beag'  eile  'n  an  laidhe  dheth  an  oirthir,  's 
theirear  ris  a  chuid  a  's  sònraichte  dhiubh  Grunnan  eilein 
Chatham. 

'S  e  fad  New  Zeala  nd  o  'n  ear-thuath  gu  'n  iar-dheas  1,100 
mile,  's  tha  'leud  eug-samhuil,  o  aon  mhìl'  aig  Auckland,  gu 
ruig  pailt  200  mìle  bho  Bhàgh  na  Gainne  (Poverty  Bay)  gu 
Plymouth  Nuadh.  Tha  timchioll  na  li-oirthir  'tha  air  eaga- 
chadh  le  iomadh  bàgh  agus  cuid  a  dh-acairseidean  teàruinte, 
mu  chuairt  'us  3,500  mìle.  'S  e  meudachd  na  h-uile  faisg  air 
105,000  mìle  ceithir-chearnach ;  agus  mar  so  cha-n  'eil  an 
t-iomlan  a  bheag  ni  's  lugha  na  Alba,  Sasuinn  agus  Eirinn. 

'S  e  'n  t-astar  a  th'  eadar  e  aous  tìr  mòr  Australia  bho  1,200 


gu  1,500  mìle,  agus  tha  e  gu  h-iomlan  eadar-dhealaichte  bho  'n 
tìr  sin  ann  a'  riaghladh  's  an  reachdan.  Tha  e  'n  a  ùr-threabh- 
achas  air  leth  'an  comh-chrochadh  ri  Impireachd  Bhreatuinn, 
's  a'  Riaghladair,  a  tha  air  a  shonrachadh  leis  a'  Bhan-righ,  air  a 
chuideachadh  le  Comhairle  chumhachdaich,  Comhairle  Lagli- 
thabhairteach,  a  dhàfhichead  fearair  an  taghadh  leis  an  Riagh- 
ladair;  agus  le  Buidhean  deth  luchd-ionaid,  trì  fichead  fear  's 
.1  cuig  deug  air  an  taghadh  leis  an  t-sluagh  an  ceann  gach  cuig 
bhadhna.  Tha  'n  tìr,  os  barr,  air  a  roinn  'na  h-ochd  Mòr- 
roinnean,  agus  gnothuichean  gach  aon  diubh  air  an  stiùradh  le 
Riaghlair  agus  Comhairle  Mòr-roinneach. 

'S  e  'n  àireamh  dhaoine  geala  th'  ann  an  NewZealand  260,000, 
's  tha  'n  uibhir  sin  ann  an  Dundideann  's  a'  Lìte. 


III. 

Priomii-Mhuinntir  na  Dùthcha. 

TiiaiNn;  na  New  Zealandaich,  no  na  Maories,  mar  their  iad 
fèin  'us  muinntir  eile,  a  reir  an  seanachais  fein,  à  Hawaihi,  o 
chionn  timchioll  air  cuig  ceud  bliadhna. 

Mheudaich  an  àireamh  gu  bras  anns  an  tìr  mhòir  agus  thoraich 
,i  dh-ionnsuidh an  tàinig  iad,  ged  nachdoghabh  iad  ach  cothrom 
gle  bheag  dheth  a  tharbhachd  gus  an  taobh  a  staigh  dheth  na 
'trì  fichead  bliadhna  's  a  deicli  mu  dheireadh.  A'  toirt  breith  a 
rèir  an  sgeulachdan  fein,  agus  na  comharraidhnean  a  tha  ri  'm 
faicinn  dheth  am  bailtean,  cha  b'urrainn  an  àireamh  shluaigh  bhi 
ni  bu  lugha  na  150,000.  Ach  gu  tubaisteach  thug  iad  cuide  riu 
f'iii  an  droch  cleachduinnean,  agus  am  miann  air  cogadh,  agus 
thòisich  :in  aireamh  mar  so  air  dol  gu  grad  'an  lughaid:  agus 
tha  Lad  fathast  a  sior  lughdachadh,  gu  h-àraidh  a  chionn  iad  a 
bhi  leantuinn  ri  'n  seann  ghnàthachadh,  agus  ann  an  cuid  le  iad 
,i  bhi  air  an  cumai]  aineolach  agus  air  an  iom-ruagadh  'n  leth- 
cheud  bliadhna  'chaidh  seachad.  ( !ha-n  urrainn  a  dìs  a  bbi  ann 
diubh  os  cionn  38,000,  dheth  'm  l»«;il  mu  2,300  'n  am  buidhnibh 
air  feadh  an  Eilean  a  Deas,  agus  mar  sin  a  chuid  a 's  ro  mhò 
dbiubh  air  an  sgapadh  thar  an  Eilean  a  Tuath. 

Bha  Teachdairean  Criosdail  air  an  cur  'n  am  measg  <>  chionn 
iomadh  bliadhna.  Cha  do  shoirbhich  iad  sin  ach  glemheadhon- 
ach  's  na  beachdan  ;i  b'  àirde  'bh'  aca.  Ach  ged  tha  c  gle 
dhullich  atharrachadh  a  dheanamh  air  cleachduinnean  's  air 
deas-ghnàthan  sluaigh,  gidheadh  lilia  na  teachdairean  sin  'n  am 
meadhon,  maille  ii  cumhachdan  eile,  air  cuir  a  mhàn  ghnàths 
pàganach,  agus,  gu  ìre  mhòir,  air  Leasachadh  an  staid. 


Gu  mi-fhortanach,  dh'  e'irich  connsachadh  's  a'  bhliadhna  1859, 
eadar  iad  fe'in  agus  a'  Fhlaitheachd,  mu  f  hearann  ann  am  Mòr- 
roinn  Tharanaki,  's  o  'n  nach  deach  an  deasbud  sin  a  shocrachadh 
gu  càirdeil,  thòisich  cogadh,  a  sgaoil  a  chuid  's  a  chuid  air  feadh 
earrainn  mhòir  dheth  'n  Eilean  a  Tuath.  Beagan  bhliadhnachan 
roimhe  so  chaidh  righ  dùthchasach  a  chur  suas  ann  an  tìr 
Waihato,  agus  ged  nach  do  ghabh  an  righ  agus  a  chuideachd 
pàirt  fhollaiseach  sam  bith  anns  a'  chogadh,  gidheadh  dh'  aom 
so  chuni  cùisean  amladh.  Aig  an  àm  so  dh'  eirich  suas  fàidhe 
meallt'  a  chuir  ri  cheile  measgachadh  neònach  a  dhall-bheachdan 
Pàganach  agus  Iùdhach,  's  aig  an  robh  mar  leithsgeul  a  blii  fo 
theagasg  neamhuidh,  agus  mar  sin  a  shoirbhich  ann  a  faotuinn 
mòrain  a  luchd  leanmhuinn,  cha-n  ann  a  mhàin  as  na  treubhan 
iomallach,  ach  mar  an  ceudna  as  an  aitim  sin  dhiubh  a  bha  re 
ùine  'cumail  co-chomuinn  'us  malairt  ris  na  sealbhadairean  a 
chaidh  a  rioghachdan  eile  'n  am  measg.  Aig  an  àm  so  rinn  a 
h-uile  treubh  a  bha  air  feadh  nan  eilean  an  creidimh  Criosduidh 
aideachadh  gu  follaiseach,  ged  thuit  cuid  dhiubh  air  an  ais  gu 
pàganachd  an  deigh  sin. 

Rinn  an  dream  so,  le  'n  deas-ghnathan  oillteil  's  le  'n  buirbe 
sgreataidh,  a  bha  air  an  stiùireadh,  cha-n  ann  a  mhàin  'an 
aghaidh  nan  sealbhadair,  ach  mar  an  ceudna  'an  aghaidh  na 
codach  sin  dheth  an  luchd  dùthcha  fein  a  lean  ri  na  laghan 
Breatuinneach,  cùisean  amladh  ni  bu  mhò  's  ni  bu  mhò.  Ged 
bha  iomadh  lasachadh  an  dràsd  's  a  rithist  's  a'  chonnspoid,  anns 
na  thachair  cuid  a  chùisean  gle  mhuladach,  gidheadh  mhair  i 
mu  'n  cuairt  a  dheich  bliadhna.  Ach  tha  'n  cogadh  a  nis  air 
teachd  gu  ceann,  ged  tha  na  maoir  armaichte  fathast  air  tòir  Te 
Kooti,  agus  fear  no  dithis  a  chinn-fheadhn'  an  luchd  ceannairc. 
Tha  'mhuinntir  sin  do  'u  aithne  Kevj  Zea.land  ag  radh  nach  'eil 
coslas  sam  bith  gu-n  ath-nuadhaich  priomh-mhuinntir  na  dùthcha 
buaireas  'an  deigh  so,  oir  dh'  fhuiling  iad  uiread  's  gum  beil 
mòran  dheth  na  treubhan  a  bha  naimhdeil  iar  geilleadh,  agus 
tha  'm  beagan  dhiubh  nach  do  striochd  a'  tighinn  gu  thuigsinn 
cho  eu-dòchasach  's  tha  dhoibh  a  bhi  leantuinn  na  còmhstri. 
Tha  iad  fathast  a'  sealbhachadh  mòrain  talmhainn,  mòran  ni  's 
mò  na  's  urrainn  iad  gu  bràth  a  chuir  gu  buil.  Tha  cuid  dheth 
an  talamh  so  air  mhàl  aig  a'  mhuinntir  a  chaidh  'n  am  measg, 
's  a  tha  'toirt  dhoibh  tuarasdail  mhòr'  air  son  deanamh  rathadan, 
lomradh  chaorach,  &c. 

Ann  am  freagairt  chunntasan  a  bha  o  àm  gu  àm  air  an  craobh- 
sgaoileadh  anns  an  dùthaich  so,  faodair  a  raclh  gu  h-aithghearra, 
nach  do  shàruich  an  dream  a  chaidh  'n  am  measg  priomh- 
mhuinntir  na  dùthcha  riamh.  'An  ceart  aghaidh  sin,  's  e  's 
coltaich  mur  biodh  an  Riaghladh  Breatuinneach  air  a  chur  air 
chois  ann,  gum  biodh  an  ginealach  gu   h-iomlan  air  a  sgrios 

roimhe  so,  le  'n  cogaidhean  sior-mhaireannach,  's  le  'n  gnàthsan 
brùideil  fein, — gu  h-àraidh  ann  a  bhi  cur  gu  hàis  an  naoidheanan 
nighean,  ni  bha  aig  aon  àm  gle  chumanta  'n  am  measg.  Ach 
tha  'n  cleachdaidhean  a  nis  air  atharrachadh  gle  mhòr.  Anns 
na  ceàrnan  'tha  fagus  air  àiteachas  nan  Roinn-Eòrpach,  tha  'n 
teachd  air  aghaidh  ann  a'  riaghailt  's  'an  deagh-bheusan  air 
fhaicinn  gu  soilleir  anns  gum  beil  am  fàrdaichean  ni  's  òrdaile, 
'iu  feadh  a  ta  'chuid  a  's  oidheirpiche  dhiubh  'tarruing  teachd  a 
staigh  gle  thaitneach  o  ghabhailean-chaorach,  's  obraichean 
smiomhach  eile. 


IV. 

TUAIKISGEUL   COITCHIONN. 


Tòisichidh  sinn  le  cuid  a  bheachdan  air  an  àileadh  (climate). 

Tlia  barailean  gle  eadai'-dhealaicht'  air  an  tabhairt  air  àileadh 
New  Zealand,  ach  tha  cumadh  agus  suidheachadh  nan  Eilean 
a'  cur  soluis  air  na  beachdan  eug-samhuil  sin.  A  chionn  gum 
beil  iad  cho  fior  fhada,  's  nach  'eil  an  leud  gle  mhòr,  's  fheudar 
gum  bi  atharrachadh  's  an  àileadh,  direach  mar  tha  eadar  taobh 
tuath  Albainn  agus  taobh  deas  Shasuinn.  Mar  so,  am  feadh 
a  ta  'n  t-Eilean  a  Tnath  freagarrach  air  son  fàis  òr-ùhhlan 
(orangeè),  agus  mheas  eile  a  bhuineas  do  rioghachdan  tethe,  tha 
'n  t-Eilean  a  Deas  'n  a  àileadh  gle  choltach  ri  Sasuinn.  Bi  'dli 
e  iomchuidh  'thoirt  fo  air'  an  leughadair,  o  'n  tha  Neiv  Zealand 
'n  a  luidhe  air  taobh  deas  Crios-meadhoin  an  t-saoghail,  gum 
beil  a'  Ghrian  a'  siubhal  'n  a  cuairt  air  an  taobh  a  tuath  dheth ; 
uime  sin  their  an  sluagh  a  th'  ann,  an  àirde  tuath  bhlàth, 
ghrianach,  agus  cha-n  e  'n  àirde  deas  bhlàth,  ghrianach.  Cha-n 
'eil  an  sneachd',  a  tha  gle  ainmig  ri  'fhaicinn  ann  an  earrann 
sam  bith  dheth  'n  Eilean  a  Tuath,  ach  a  mhàin  air  na  h-aonai- 
chean  a  's  àirde,  gle  neo-chumant' ann  an  Otago,  no  gu  dearbh 
air  oirthir  an  Eilean  a  Deas  uile,  far  am  beil  na  beanntaichean 
ag  èiridh  gu  àirde  12,000  no  13,000  troidh,  mu  chuairt  'us  trì 
àirde  Bcinn-Neimhis.  Ann  a  bhi  'labhairt  gu  coitchionn,  faodair 
àileadh  an  Eilean  a  Deas  a  shamhlachadh  ri  mar  tha  sin  ann  an 
Sasuinn,  am  feadh  a  ta  àileadh  an  Eilean  a  Tuath  cosmhuil  ri 
sin  anns  a'  Ehraing,  ged  tha  e  saor  o  'n  anabarra  teas  'us  fuachd 
do  'm  beil  an  dùthaich  sin  buailteach.  Oir  air  do  Neiv  Zealand 
gun  a  bhi  gle  leathann  ann  an  àite  sam  bith  dheth,  tha  'n 
t-àileadh  air  a  leasachadh  le  na  cuaintean  timcliioll  air,  's  le 
na  gaothan  àrda  nach  'eil  idir  ainmig  ann.     Aig  bail'  Aucldand, 


a  tha,  cosmhuil  ri  Corinth,  air  a  shuidheachadh  eadar  da  mhuir, 
tha  'n  t-àileadh  àitidh  agus  blàth :  ach  an  taobh  a  staigh  dheth 
'n  Mhor-roinn  fharsuing  a  tha  'giùlain  an  ainme  sin — Auckland 
— tha  e  'g  eadar-dhealachadh  gle  mhòr,  agus  gidheadh  cha-n 
'eil  ach  tearc  a  dh-àiteachan  air  an  t-saoghal  a  tha  'sealbhachadh 
àileadh  cho  taitneach  ri  Bagh  a  Phailteis  (Bay  of  Plenty)  agus 
ri  Turanga  no  Bàgh  na  Gainne  (Poverty  Bay).  Ann  am  mor- 
roinn  Hawke's  Bay,  far  am  beil  na  neòil-uisge  air  an  glacadh,  's 
air  an  tràghadh,  le  beanntaichean  cloich-aoil  Ruahine  air  an 
taobh  an  iar,  tha  e  tioram,  teth  's  an  t-samhradh,  ach  's  ann 
ainmig  tha  e  mi-thaitneach.  Ann  a'  Wellington,  far  am  beil 
gaothan  làidir  gu  tric  a'  sè'ideadh  troimh  Chaolasan  Chook,  tha 
'n  còrr  a  nàdur  beothachaidh  's  an  àileadh  na  th'  ann  aon  dheth 
na  mor-roinnean  sin.  An  taobh  a  staigh  na  mòr-roinne,  's  air 
an  oirthir  timchioll  Wanganui,  tha  ni  's  mò  dh'  àitidheachd  na 
tha  air  an  oirthir  an  ear,  ach  a  mhàin  ann  an  tomhas  a  tha  'g  a 
dheanamh  'n  a  aon  dheth  na  h-earrannan  tuathanais  a  's  fhearr 
ann  an  Neiv  Zealand.  Faodair  an  tuairisgeul  ceudn'  a  cho- 
chur  ri  Taranaki,  dheth  'n  gairmear  Lios  New  Zealand.  Tha 
anns  an  earrann  an  iar-dheas  deth  'n  mhòr-roinn,  agus  ann  a' 
Westland,  a'  gabhail  a  staigh  raointean  òir  Hokotika,  cus  gaoith' 
'us  uisge.  Ann  an  Canterbury,  air  taobh  an  ear  an  Eilean  a 
Deas,  tha  'n  t-àileadh  mòran  ni  's  fhearr,  ged  tha  'n  t-anabarra 
teas  'us  fuachd  ni  's  ro  dhein'  ann  na  tha  e  anns  na  mòr-roinnean 
eile,  do  bhrìgh  nan  gaoth  fhuar  a  tha  'se'ideadh  a  mhàn  's  a 
gheamhradh  o  na  beanntaichean  sneachdach,  agus  nan  gaoth 
theth  th'  air  uairibh  a'  se'ideadh  's  an  t-samhradh,  's  aig  am  beil 
làn  chothroim  air  sguabadh  còmhnardan  farsuing  New  Zealomd. 
0  shuidheachadh  Dhunedin  'am  measg  nam  beanntaichean  a 
tha  'g  a  chuairteachadh,  cha-n  'eil  an  t-àileadh  ann  cho  taitneach  ; 
ach  anns  a'  chuid  eile  dheth  mòr-roinn  Otago,  dheth  'm  beil  e  'n 
a  àrd-bhaile,  tha  e  mòran  ni  's  fheàrr. 

Bu  chòir  a  thoirt  fanear  ann  an  comh-dhùnadh  na  h-earrann 
so  dheth  'n  tuairisgeul,  gum  beil  ceò,  ach  ann  a  Westland  a 
mhàin,  gle  ainmig  ri  'fhaicinn  ann  a'  roinn  sam  bith  dheth  New 
Zealand.  Faodaidh  so  a  bhi  'n  a  aon  aobhar  a  measg  iomadh 
cion-fàth  eile,  gum  beil  an  tìr  sin  cho  anabarrach  fallain.  'An 
cumantas,  tha  àileadh  New  Zealand  deth  ghnè  cho  freagarrach 
ri  càileachdan  Bhreatuinneach,  &c,  air  son  ath-neartachaidh  nan 
euslainteach,  's  cho  ion-mhiannaichte  do  thuathanaich  's  do 
bhuachailleau,  's  gum  faodair  a  ràdh  gur  i  aon  dheth  na  tìrean 
a  's  grinne  air  uachdar  an  t-saoghail.  Tha  'n  t-Ollamh  Thomson, 
nach  maireann,  a  bh'  ann  a'  rèisimeid  Bhreatuinneach,  's  a  bh' 
air  a  shuidheachadh  iomadh  bliadhn'  ann  an  Ne%v  Zealand,  a 
daingneachadh  so  ann  a'  leabhar  a  sgriobh  e  air  an  dùthaich  sin, 
far  am  beil  e  'dearbhadh  na  baralach  sin,  le  bhi  'g  innse  'n 

àireamh  a  bha  tinn  's  a  hhàsaich  am  measg  nan  saighdear ;  's 
cha-n  'eil  comharradh  eile  's  fhearr  na  sin  gu  breithneachadh 
fallaineachd  tìre.  Chaidh  iomadh  neach  anfhann,  agus  fo  thin- 
neas  caitheimh  gu  ruig  New  Zealand,  gu  sònruicht'  air  son  sin, 
's  mur  do  ghabh  an  eucailean  greim  bàsmhor  dhiubh,  mar  bu 
trice  dh'  ath-bheothaicheadh  iad  gu  neart  'us  comas  air  son 
dhleasannasan  na  beatha.  Cha-n  'eil  mòran  teagaimh  nach  tig 
Neiv  Zealand  gu  bhi  'n  a  àitelcighis  ni  's  iomraidiche  na  earrann 
sam  bith  eile  dheth  Australasia,  s  gu-n  togair  aig  Rotorua,  le  a 
leuman  uisge,  's  le  'àitean-ionnlaid  blàtha,  baile  dh'  ionnsuidh 
'm  bi,  an  taobh  a  staigh  a  bheagan  bhliadhnachan,  cruinneachadh 
mòrain  sluaigh,  mar  a  tha  iad  air  an  taobh  so  dheth  'n  t-saoghal 
a  dol  gu  Harrowgate,  Drochaid  Allanish,  Aachen  Kissengen, 
agus  Srath-Feothair.  Chaidh  mòran  oifigeach,  's  a  dhaoin'  eile 
as  na  h-Innsean  gu  ruig  New  Zealand,  ann  an  tomhas  air  son 
an  slàinte,  's  ann  an  cuid  a  chionn  gu  faod  iad  a  bhi  beò  ni  's 
saoir'  ann  na  ann  a  Sasuinn,  agus  mar  an  ceudna  do  bhrìgh  gum 
faigh  iad  an  cuid  airgid  a  chur  gu  buil  ni  's  fhearr  an. 

Theid  sinn  a  nis  air  aghaidh  le  tuairisgeul  coitchionn  na 
dùthcha. 

A'  tòiseachadh  leis  a'  chuid  a  's  fhaide  tuath  dheth  N~ew 
Zealand,  tha  'n  tairbeart  a  tha  sìneadh  a  mach  mu  chuairt  'us 
dà  cheud  mìle  tuath  air  bail'  Aucldand,  air  a  shamhlachadh  ris 
a  chuid  eile  dheth  Neiv  Zealand,  mar  a  choimeasar  Devon  ris  a 
chuid  eile  dheth  Sasuinn.  Tha  aghaidh  na  tìr'  eagsamhail,  le 
sreathan  a  dh-aonaichean  àrda,  's  le  bàghan  farsuing.  Aig  dol 
a  staigh  nam  bàgh  sin,  tha  cuid  dhiubh  gle  chumhang,  eadar 
creagan  àrda,  gruamach,  ach  air  an  taobh  a  staigh,  tha  iad  a' 
sgaoileadh  gu  leathunn,  agus  mòran  dheth  'n  cuid  acairseid  aig 
beul  aibhnichean  mòra.  Tha  'n  Kavpara  a'  sgaoileadh  a  mach 
'n  a  mòran  mheur  's  a'  gabhail  a  staigh  iomadh  abhainn,  's 
dhiubh  sin  tha  '  Wairoa  domhain  gu  leòr,  fad  leth-cheud  mìle, 
air  son  luingeas  mheadhonach  mhòr'.  Do  bhrìgh  gum  beil  a 
chuid  mhòr  dheth  'n  dùthaich  timchioll  so  air  a  còmhdachadh 
le  coilltichean  Kauri — fiodh  luachmhor — tha  mòran  sluaigh  ag 
obair,  a'  gearradh,  a'  deasachadh,  's  a'  reic  an  fhiodha,  re"  iomadh 
bliadhna.  Tha  'n  obair  cheudna  air  a  giùlan  air  aghart  'an 
iomadh  àit  air  an  oirthir.  B'  e  Bàgh  nan  Eilean  (Bay  of  Islands) 
le  'chala  ciatach  anns  an  tairbeart  an  ear-thuath,  a'  cheud  àite 
's  an  d'  rinneadh  tuineachas,  's  anns  na  chuir  teachdairoan  an 
t-soisgcil  suas  an  toiseach  ann  a'  Netv  Zealand,  ach  a  chionn 
nach  'eil  am  fearann  ann  a'  so  gle  fharsuing,  's  gum  beil  àite- 
còmhnuidh  na  Flaitheachd  aig  acairscid  sgèimheach  Waitemata, 
tha  'n  carrann  sin  air  a  cumail  air  ais  o  theachd  gu  àirde  mhòir 
ann  an  seadh  malairt  no  oibre.  Tha  'n  tairbeart  gu  h-iomlan, 
le  a  glinn  lionmhoir,  thoraich,  air  a  deagh  uisgeachadh.     Air  a 

feadh  tlia  iomadh  àiteachas  beag,  mar  a  ta  Albertland,  Wan- 
garei,  Hokianga,  Wangaroa,  Matahana,  Monganui,  agus  eadar 
iad  sin  agus  Auckland  tha  co-cheannachd  air  a  giùlan  air  aghart 
le  bàtaichean-toit'  agus  loingeas  bheag  eile,  's  tha  rathad-iaruinn 
'g  a  dheanamh  eadar  Auckland  agus  Kaipara.  Tha  àiteachas 
gle  mhòr  aig  Waipu,  deth  Ghàidheil  Albannaich,  a  chaidh  an 
toiseach  gu  ruig  Nova  Scotia,  agus  à  sin  gu  ruig  New  Zealand, 
far  an  d'  fhuair  iad  talamh  mòran  ni  b'  fhearr,  agus  àileadh  ni 
b'  fhallaine. 

Tha  'm  bail'  Auckland,  a  th'  air  a  shuidheachadh,  eadar  aibh- 
nichean  a  tha  so-sheòlaidh,  air  a  thogail  air  a'  Waitemata,  a' 
fosgladh  ris  an  àird'  an  ear,  agus  faisg  air  tha  cala  Mhanukau  fos- 
gailte  ris  an  àirde  'n  iar.  'S  e  'n  aireamh  shluaigh  th'  ann,  a'  gab- 
hail  a  staigh  maille  ris  Parnell  agus  Neivton,  mu  chuairta  's  21,000, 
am  feadh  a  ta  10,000  eile  's  na  frith-bhailtean  'an  taobh  a  staigh 
a  dheich  mìle  dha,  mar  a  ta  Otahuhu,  Onehunga  (le  'phort  air  a 
Mhanukau),  Howick,  &c.  Ann  an  ùin  gun  bhi  fada,  's  fheudar 
gum  bi  Auckland  (le  'shuidheachadh  cho  freagarrach  do  Aus- 
tralia,  agus  eadhon  do  America  a  Tuath  agus  a  Deas),  'n  a  aon 
dheth  na  h-àiteachan  ghnothuichean  'us  malairt  a  's  mo  bhios 
aig  dùthchannan  nan  Cuan  a  Deas.  Tha  mar  thà  laimhrig 
(wharf)  ro  ghrinn  ann,  aig  am  faod  na  loingeas  a  's  mò  laidhe, 
taighean-stòir  seasmhach,  agus  iomadh  taigh  coitchionn  a  th' 
air  an  seilbheachadh  mar  eagluisean,  taighean  tasgaidh  airgid, 
seòmraichean  ghnothuichean  na  Flaitheachd,  &c.  Tha  e,  mar 
dh'  fhaodair  a  radh  mu  bhailtean  New  Zealand  'an  cumantas, 
na  bhaile  ni  's  grinne,  's  ni  's  glaine,  na  bailtean  dheth  a  mheu- 
dachd  ann  a  Breatuinn. 

Dlùth  dha,  air  an  taobh  a  deas,  mu  'n  cuairt  do  Tharnaki  agus 
Otahuhu,  tha  dùthaich  ghrinn  a  dh-fhearann  tarbhach,  air  a 
deadh  dhion  le  callaidean  fiodha,  agus  gle  mhath  air  a  h-àiteach- 
adh.  A  deas  ni  's  f  haide  fathast,  agus  tha  sinn  a  dlùthachadh 
air  tir  Waikato,  air  rathad  ciatach  dà  fhichead  mìle  dh'  fhad. 
An  taobh  a  staigh  a  bhliadhna  no  dhà,  tha  dòchas  agam  gu-n 
criochnaichear  gu  ruig  am  Bluff  an  rathad  iaruinn  a  tha  'g  a 
dheanamh  's  an  àite  so.  Ann  an  sin  tha  'n  abhainn  mhòr 
Waikato,  a  dh-fhaodair  a  sheòladh  ceudan  mìle,  a  tionndaidh  a 
dh-ionnsuidh  na  h-àird  an  iar,  agus  a'  dol  anns  a'  mhuir  beagan 
a  deas  air  a'  Mhanukau. 

'S  e  Waikato  aon  dheth  na  ceàrnan  a  's  gi'inne  ann  a'  New 
Zealand,  agus  ged  tha  priomh-mhuinntir  na  dùthcha  fathast 
lionmhor  ann,  gidheadh  tha  Europeanaich  an  dèigh  tòiseachadh 
air  taomadh  a  staigh  ann.  Tha  Ngaruaivahia  (àit  adhlacaidh 
righ  Maorach  dheth  'n  ainm  sin)  A  lexan dra,  agus  iomadh  frith- 
bhail'  eil'  a'  fàs  suas  an  am  mòr  thoirt,  air  na  h-aibhnichean  air 
am  beil  sligh'  fhosgailt  aig  luchd   malairt,  &c.     Tha  taighean 


12 

tasgaidh  aìrgìd,  agus  eagluisean  a  chaochladh  sheòrsachan  'g  an 
cnr  suas,  agus  tha  carbad  (a  coach)  a'  fàgail  Auckland  na  h- 
uile  latha,  air  son  Ngaruawahia.  Ach  cha-n  urrainn  gum  beil 
tuilleadh  'us  beagan  mhìltean  sluaigh  anns  a'  cheàrn  so  gu  h- 
iomlan,  ged  tha  i  mòr  gu  leòr  gu  cumail  beò  a  dhà  no  trì 
mhuillionan  ann  am  pailteas  's  ann  a'  comlifhurtachd.  Tha 
fearann  fada,  farsainn,  iongantach  freagarrach  air  son  treabhaidh 
agus  ionaltraidh,  ri  taobh  nan  aibhnichean,  air  na  reidhleanan, 
's  anns  na  glinn. 

A  staigh  's  an  dùthaich,  a'  dol  deas  o  Bhàgh  a  Phailteis,  tha 
lochan  tethe  Rotorua,  a  tha,  leis  an  tìr  timchioll  orra,  air  am 
meas  mar  aon  dheth  na  ceàrnan  a  's  comharraichte  th'  air 
uachdar  an  t-saoghail,  a  reir  teisteis  Hochstetter  agus  luchd 
turuis  eile.  Ann  an  taobh  deas  na  mòr-roinne,  agus  faisg  air 
meadhon  an  Eilean  a  Tuath,  tha  'n  loch  Taupo,  mu  chuairt  air 
ceithir  fichead  mìle  timchioll.  Tba  'uisgeachan  ciùin  fathast 
neo-ghluaist'  ach  le  coitean  cladhaichte  priomh-mhuinntir  na 
tìre  a  tha  ni  's  lionmhoir'  anns  a'  cheàrn  so,  na  ann  an  àite  sam 
bith  eile.  Air  taobh  deas  Thaupo,  tha  dùthaich  fhiadhaich 
agus  bheanntach  a  tha  fathast  air  bheag  tathaich  le  European- 
aich.  Ann  a'  so,  tha  beinn  athach  Ruapehu,  'tha  'g  eiridh  suas 
gu  àirde  9000  troidli,  agus  beinn  theinntidh  lethbheothail 
Thongariro,  tha  mu  chuairt  air  7000  troidh.  'S  anns  a'  cheàrn 
so  a  tha  a'  Waikato  'tha  ruith  a  tuath  troimh  loch  Thaupo,  a 
tòiseachadh,  cho  math  ri  iomadh  abhainn  eile  dheth  'm  beil 
cuid  a'  dol  an  ear  a  dh-ionnsuidh  Hawke'a  Bay,  agus  cuid  eil'  a' 
dol  gu  Caolasan  Chook  air  an  taobh  an  iar  dheas. 

Mu  'n  cuairt  a  leth-cheud  mìle  'n  ear  o  Auckland  thigear  gu 
Gleann  Thames,  agus  tìr  Choromandel.  Tha  anns  an  earrann 
so  mòran  a  dh-fhearann  treabhachail,  agus  mar  an  ceudna  d' 
fhiodh  feumail,  ach  tha  oidheirp  a  chuid  a  's  mò  dheth  'n 
t-sluagh  a  th'  ann  air  a  buileachadh  air  togail  an  òir,  air  am 
beil  iad  a'  deanamh  mòr  phàidheadh.  'S  e  priomh-bhaile  na  tìre 
so,  Shortland,  anns  am  beil  maille  ri  Grahamstown  mu  chuairt 
air  7000  anam.  As  a  sin  theid  sinn  gu  Bàgh  a  Phailteis  anns 
am  beil  ceud  gu  leth  mìl'  a  leud,  agus  e  'dol  leth  cheud  no  tri 
jiclicnl  mìle  'staigh  anns  an  fhearann.  Tha  sluagh  air  seil- 
bheachadh  beagan  àiteachan  air  oirthir  a  bhàigh,  agus  tha 
mòran  fearainn  so-threabhaidh  ann.  Tha  'm  bail'  àraidh  ann 
an  àit  iongantach  grinn  ris  an  abrair  Tauranga,  a  thig,  a  rèir 
coltais,  gu  bhi  'n  a  phriomh-bhaile  na  dùthcha  timcnioll,  a 
chionn  an  acairseid  a  bhi  anabarrach  sàbhailte.  Air  teachd 
timchioll  a'  Rndha  'n  Ear  (East  Cape)  far  am  beil  an  tìr  gle 
bheanntach,  tha  Turanga,  deth  'n  gairmcar  gu  coitchionn  Bàgh 
na  Cainne.  Fhuair  e  'n  t-ainm  mi-shealbhar  so-cha  robh  ainm 
eile  bu  mhi-fhreagarraich — o  Chaiptein  Cook,  do  bhrìgh  gu-n  d' 

fhairtlich  air  lòn  fhaghainn  do  'n  luing  ann.  Tha  e  'n  a  àit 
àillidh,  le  sruthan  soilleir,  seimh,  agus  àileadh  taitneach.  Tha 
mòran  a  dh-fhearann  torach  's  a'  roinn  so,  agus  cuid  dheth  a  nis 
ann  a'  seilbh  Europeanach  a  tha  'suidheachadh  ann  gu  dlùth. 
Tha  bail'  air  a  stèidheachadh  ann  do  'n  ainm  Gisborne,  a  tha 
'tighinn  air  aghart  gu  bras,  a  chionn  an  acairseid  a  bhi  fior 
fhreagarrach  air  son  soithichean  beaga,  ged  nach  'eil  i  uile  gu 
leir  mar  sin  do  loingeas  mhòra.  As  a  sin  tha  bàta-toite  'seòladh 
gu  riaghailteach  gu  ruig  Napier  ann  am  mòr-roinn  Haivke's  Bay 
(100  mìle). 

Tha  HaivJce's  Bay  'dol  gu  math  fad  a  staigh  's  an  fhearann, 
agus  mòran  aiblmichean  a'  dol  ann,  mar  a  ta  'Wairoa  a  tha 
so-sheòlaidh  fad  mhìltean,  a'  Nguraroro,  an  Tuhi-Tuki,  &c.  Air 
bruachan  nan  aibhnichean  sin,  agus  iomadh  sruth  eile,  tha 
mòran  a  dh-f  hearann  so-threabhaidh,  am  feadh  a  tha  na  maghan 
faisg  air  Napier,  priomh-bhaile  Mòr-Roinn  Haivke's  Bay,  mu 
chuairt  air  90,000  acair.  Tha  cuid  mhòr  dheth  so  air  àiteachadh, 
agus  pàirt  mhath  dheth  iar  iomdhruideadh  's  iar  a  chur  fo  fheòir 
Bhreatuinneach.  Tha  mòran  ealaidhean  agus  malairt  air  an 
toirt  air  aghart  ann  a  Napier,  'n  uair  bheirear  fainear  meudachd 
an  àit  agus  gainnead  an  t-sluaigh  anns  an  dùthaich,  a  tha,  ach  a 
mhàin  na  maghan  a  chaidh  ainmeachadh,  air  a  sealbhachadh  le 
caoraich.  Ach  'n  uair  a  lionmhoraicheas  an  sluagh  ann  an  sin 
's  'an  àitean  eile,  bi  'dh  earrannan  mòr'  air  an  togail  air  son 
tuathanais.  Tha  carbadan  a'  ruith  air  iomadh  dheth  ria  deagh 
rathadan  a  th'  anns  .  a'  mhòr-roinn  so  ;  agus  a  nis  tha  carbad  a' 
siubhal  eadar  Napier  agus  Loch  Taupo  ann  am  meadhon  an 
eilean.  Agus  tha  dòchas  gum  bi  rathad  iaruinn  ann  an  ùine 
ghoirid  a'  comh-cheangal  Napier  ri  tìr  bheartach  Waipukurau, 
a  tha  dà  fhichcad  mìle  's  a  cuig  o  cheile,  agus  an  taobh  a  staigh 
do  bheagan  bhliadhnachan,  gu-n  deanair  a'  rathad  sin  gu 
Wellington,  dà  cheud  mìle. 

As  HatvJce's  Bay  thigear  air  adhart  gu  Mòr-roinn  WeUington. 
'S  e  Wairarapa,  air  an  taobh  an  ear,  earrann  a  's  fheàrr  dheth 
a'  roinn.  Ann  an  sin  tha  iomadh  frith-bhaile  'g  e'iridh  suas — 
Masterton,  FeatJierston,  Carterton,  agus  Grey  Toivn.  'Tighinn 
a  nuas  leathad  Ghlinn  Hutt,  le  'liosan  'us  aiteachadh  grinn, 
ruigear  acairseid  òirdhearc  tìr-dhruidte  Wellington,  naoi  mìle 
timchioll,  a  tha  'n  a  ionad-tearmuinn  o  na  stoirmean  làidir  a  tha 
air  uairibh  a'  sèideadh  'an  Caolasan  ChooJc.  Bha  baile  Wellington, 
anns  am  beil  le  fho-bhailtean  10,000  anam,  air  a  steidheachadh 
le  Coirneal  Wakefidd  agus  Comunn  New  Zealand  anns  a'  bhli- 
adhna  1840.  Tha  e  'n  a  laidhe  air  taobh  an  iar  na  h-acairseid. 
'S  e  nis  àite-suidhe  Flaitheachd  na  roinne,  's  tha  mòr  mhalairt 
air  a  toirt  air  aghart  ann.  Cosmhuil  ri  AucJdand,  tha  laimhrig 
ann  a  tha  freao-arrach  air  son  loing-eas  deth  luchd  's  am  bith. 

Tlia  bùthan,  'as  taighean  òsda  greadhnach  ann,  agus  mar  an 
ceudn'  aitreibhean  aithnichte  mar  tha  iad  sin  a  th'  air  son  na 
Comliairle  Lagh-thabliairteach,  agus  Taigh  nan  Riochdair.  Tha 
'theachd  air  adhart  air  a  chumail  air  ais,  a  chionn  nach  'eil  mòran 
a  dh-fhearann  treabhachail  dlùth  dha,  's  mar  an  ceudna  nach 
'eil  fosgladh  d'  a  ionnsuidh  tro  'n  tìr  mhonadail  a  th'  air  a 
chùlaobh.  Tha  'n  duilgheadas  so  gu  mòr  air  a  coinneachadh  le 
deagh  rathadan  a  dh-ionnsuidh  a'  Hutt  agus  Wairarapa  air  aon 
taobh,  agus  gu  Wanganui  air  an  taobh  eile.  Tha  carbadan  a' 
ruith  gach  lath'  orra  sin ;  agus  'n  uair  dh'  fhosglair  a'  rathad 
iaruinn  ann,gheibhear  buaidh  air  gach  grabadh  a  dh-ainmicheadh. 

Tha  'n  dùthaich  o  WeUington  gu  Wanganui  gle  thorach, 
agus  mar  sin  ro  fhreagarrach  air-son  tuathanais,  a  tha  air  a  toirt 
air  aghart  gu  ìre  mhòr  ann  a  Manawatu  (70  mìle  o  Wellvrbgtorì), 
Rangitikei,  Turakina,n,gua  Wanganui  (120mìle  o  Wellington). 
Tha  mòran  a  bhailtean  beaga  'g  an  cur  suas  'an  so,  agus  ma 
ruigeas  luchdimrich  mar  tha  dùil,  cha-n  'eil  teagamh  nach  bi  iad 
sin  'n  am  bailtean  mòr-shluaghach  ann  an  ùine  ghoirid.  'Se 
Wanganui,  a  th'  air  a  shuidheachadh  air  abhainn  mhòr, .  so- 
sheòlaidh  dheth  'n  ainm  sin,  a  tha  ruith  a  chuid  a  's  mò  dheth 
'cùrsa  troimh  fhearann  treabhachail,  priomh-bhaile  na  h-earrann 
sin.  Faisg  air  màthair-aobhair  Abhainn  Mhanawatu,  agus  a' 
sgaoileadh  a  mach  a  dh-ionnsuidh  rèidhleinean  Ruaianiwha 
ann  am  mòr-roinn  Haivke's  Bay,  tha  farsuingeachd  anabarrach  a 
dh-fhearann  coillteachail  ris  an  abrar  gu  cumanta  Doire  'n  dà 
fhichead  mile  (Forty-mile  Bush).  O  chionn  ghoirid,  chean- 
naicheadh  mòran  mhìltean  acair  f  hearainn  o  phriomh-mhuiimtir 
an  àite;  agus  do  bhrìgh  gum  beil  rathad  mòr  a  nis  'g  a 
dheanamh  troimh  'n  choille,  cha-n  f  hada  gus  am  bi  am  fearann 
so  fosgailte  air  son  'àiteacbadh.  Cha-n  'eil  mòran  ionadan  a  's 
freagarraich  air  son  luchd-imrich  gniomhach  agus  misneachail 
na  'cheàrn  fharsuinn,  thorach  so. 

Ni  's  fhaide  suas  an  t-oirthir  an  iar,  agus  thigear  gu  mòr  roinn 
beag  ach  tarbhach  agus  deagh-uisgichte  Tharanahi.  'S  e  JSrew 
Plymouth  a  phriomh-bhaile.  O  'n  chriochnaicheadh  a  nis  an 
cogadh  a  rinn  mor  mhilleadh  air  an  earrann  so,  tha  dòchas  gu-n 
dòirt  luchd-imrich  ann  gu  pailt.  Ann  an  so  tha  Beinn  Egmont 
le  'crùn  sneachda,  'g  èlridh  suas  as  a'  chuan  gu  àirde  8500  troidh, 
's  a  bonn  còmhdaichte  lc  coilltichoan  òirdhearc,  a'  nochdadh 
dealbh  mais'  agus  mòrachd  nacli  'eil  a  leth-bhreac  ach  ainmig  ri 
fhaicinn.  Ni  's  fhaide  tuath  fathast,  agus  an  dèlgh  cuairt  a  chur 
air  an  Eilean  a  Tuath,  thigear  gu  earrann  rud-eiginn  cumhang 
agus  garbh  eadar  a'  Waipa  a  tha  gu  h-àraidh  'deanamh  suas 
Abhainn  Waikato,  agus  a'  muir.  Tha  dhà  no  trì  dh'acairseidean 
gle  mliath  ann  a'  so,  ach  cha  do  thogadh  am  fearann  fathast  le 
'bheay  a  shealbhadairean. 

Theid  sinn  a  nis  thairis  air  Caolasan  Chook  chum  an  Eilean  a 
Deas.  Tha  Mòr-roinnean  Nelson  agus  Mharlborough  's  a' 
cheàrn  a  tuath  ciheth.  B'  ann  an  Nelson  a  rinn  an  Comunn  New 
Zealayid&ch.  aon  dheth  'n  ceud  àiteachas,  ach  o  iomadh  aobhar 
cha  robh  'theachd  air  aghart  ach  gle  athaiseach.  Tha  farsuing- 
eachd  a  dh-fhearann  treabhachail  mu  'n  cuairt  do  Richmond, 
Waimea,  Mhotueka,  agus  Chollingwood,  gidheadh  cha-n  'eil  e 
cho  freagarrach  airson  gabhailean-fearainn  ri  cuid  eil  'a  dh-àitean 
ann  an  Neiv  Zealand.  Tha  baile  Nelson  (le  5G00  anam — ceud  gu 
leth  mìle  o  Whellington)  air  a  shuidheachadh  gu  h-àluinu  air  a' 
Bhàgh  Dhall  (Blind  Bay).  Cha-n  'eil  mèinn-shlochdan  guail, 
'us  dathan,  'us  copair,  gle  fhad  uaith  so,  am  feadh  a  tha  na 
h-urrad  a  dh-òr  iar  fhaotainn  beagan  an  iar  air,  agus  ri  taobh 
aibhnichean  Bhuller  agus  Ghrey.  'S  ann  a'  so  'tha  fo-bhailtean. 
Charleston  agus  West'port.  Tha  'n  dùthaich  gle  gharbh  agus 
monadail  ann  a  ceann  a  deas  na  roinne  ged  tha  earrann  mhòr 
'n  a  laidhe  'n  ear  's  air  uisgeachadh  leis  an  abhainn  Dillon,  ana- 
barrach  freagarrach  air  son  chaorach.  Tha  mor-roinn  Mharl- 
horough,  dheth  'm  beil  Picton,  le  'sheachd  ceud  anam,  'na 
phriomh-bhaile.  Gheibhear  a  chuid  a  's  fhearr  dheth  'n  mhòr- 
roinn  ann  an  còmhnardan  Wairau,  faisg  air  baile  Bhlenheim. 
A  tuath  air  na  còmhnardan  sin,  tha  'n  dùthaich  gle  gharbh,  's 
air  a  h-eagachadh  le  acairseidean  'us  camusan  dheth  na  h-uile 
meudachd  'us  cumadh.  'S  e  'm  priomh  àite  dhiubh  so  Caolas 
Ban-righ  Charlotte  {Queen  Charlotte's  Sound)  le  'dhol  a  staigh 
dùbailte,  a'  ruigheachd  cuig  mile  fichead  's  an  fhearann,  's  air  a 
chuairteachadh  le  aonaichean  coillteach. 

Tha  sinn  a  nis  air  teachd  chum  an  earrainn  mheadhonaich  's 
an  Eilean  a  Deas.  Mòr-roinn  òirdhearc  Chanterbury,  a  shuid- 
hicheadh  le  luchd-imrich  Sasunnach,  's  a'  bhliadhna  1850.  'S  e 
'n  cala  sònruicht  a  th'  ann  Lyttelton,  air  a  thogail  air  caolas  'tha 
beagan  a  tuath  air  Dòirlinn  Bhanc.  Tha  'n  acairseid  ann  a'  so 
gle  shàbhailte,  ged  nach  'eil  i  buileach  cho  math  riu  sin  ann  a 
Wellington  agus  Auchland.  Chaidh  laimhrigean  a  thogail  ann 
air  son  goireas  luchd-malairt.  Air  cùl  a  bhaile,  tha  aonaichean 
corrach  air  am  faighear  thairis  air  rathad  cas,  sniomhanach,  a 
bharr  air  rathad-iaruinn  a  tholladh  trompa  gu  Christchurch, 
priomh-bhaile  na  mòr-roinne,  anns  am  beil  le  'fhrith-bhailtean 
trì  mìle  deug  anam.  Tha  e  air  a  thogail  air  bruachan  na  h-aibhne 
Abhon,  dlùth  air  Heathcote.  Tha  fèilltean  air  an  cumail  ann  gu 
riaghailteach,  agus  deagh  shràidean  air  an  soilleireachadh  le  gas; 
agus  cha-n  'eil  teagamh  sam  bith  nach  bi  'cho-cheannachd  air  a 
meudachadh  le  na  rathadan-iaruinn  a  tha  nis  a'  dol  uaithe  gu 
iomadh  àite.  Tha  mòran  bhailtean  air  na  còmhnardan,  's  air 
an  oirthir,  ach  's  iad  Kaiapoi,  Rangiora,  agus  Timaru  le  chuig 
ceud  deusr  sluaiffh,  a  's  sòm-uichte  dhiubh.     Tha  tomhas  mòr  a 

dh-fhearann  treabhachail  ri  slios  na  mara,  ach  tha  'chuid  a  's  mò 
dheth  na  rèidhleinean,  a  tha  m'  a  chuairt  do  thrì  muillionn  acair, 
air  a  ghabhail  air  son  chaorach.  Cha-n  'eil  a  bheag  a  dh-fhiodh 
'an  so  ach  na  chaidh  a  phlanndachadh.  'S  e  cnap-starraidh  eile 
th'  air  an  àit,  an  àireamh  mhòr  a  dh-aibhnichean  bras,  agus, 
uime  sirj  cunnartach,  a  tlia  ruith  a  nuas  o  na  beanntaichean 
uaibhreach  tarsainn  nan  còmhnard,  mar  a  tn'Hurunui  's  an 
àirde  tuath,  an  Courtenay,  a'  Rakaia,  au  Ashburton,  agus  a' 
Waitaki  's  an  aird  a  deas.  Ach  tha  modhan  agus  meadhonan 
air  an  cleachdadh  gu  lughdachadh  nan  cunnart  's  nan  cnap- 
Btarradb  sin,  's  faodar,  gus  am  bi  gach  grabadh  dhiubh  sin  air  an 
toirt  as  an  rathad,  fiodh  gu  togail  aitreibhean  agus  challaidean 
fhaighinn  as  na  coilltichean  a  tha  còmhdachadh  earrainn  mhòir 
dheth  Dòirlinn  Bhainc.  Air  an  aobhar  sin  tha  'n  dòirlirm  so  'n 
a  ceangaltas  luachmhor  do  n'  mhòr-roinn,  agus  gu  h-àraid  a 
chionn  gum  beil  iomadh  acairseid  shàbhailt  innte.  Tha  iomadh 
àiteachas  soirbheasach  air  an  suidheachadh  's  an  dòirlinn  so,  agus 
a  thuilleadh  air  a'  mhalairt  fhiodh'  a  th'  air  a  toirt  air  aghart 
innte,  tha  mòran  connaidh,  èisg,  mheas,  agus  luibh,  air  an  giùlan 
aisd'  a  dh-ionnsuidh  Lyttelton  agus  Ch  risteh u  rch.  Tha  dùthaich 
mliùr  a  dh-fhearann  ro  fhreagarrach  air  son  spreidhe  'n  ceann  a 
deas  ii,i  mòr-roinne,  ri  slios  Cladaich  nan  Ceithir-fichead  mìle  's 
a  deich  (Ninety-mile  Beach).  'An  so  's  'an  sud  tha  ceudan 
acair  a  dh-fhearann  treabhachail  faisg  air  bailtean  Timaru, 
Geraldine,  &c. 

Cha-n  'eil  ach  beagan  ri  ràdh  mu  mhòr-roinn  Westland,  stiall 
fhada  dùthcha  air  taobh  an  iar  an  Eilein,  le  àileadh  rud  eiginn 
àitidh.  Cha-n  'eil  teagamh  nach  'eil  fearann  math  treabhaidh  's 
na  glinn  a  tha  dol  suas  chum  nam  beann  cas,  ach  a  dh-aindeoin 
sin,  cha-n  e  Westland  àit  a  's  fearr  air  son  tuathanais.  Gidheadh, 
bi  'dh  beagan  a  luchd-imrich  air  am  fàilteachadh,  agus  gheibh 
iad  obair  gu  leòr  a'  furtachadh  le  luibhean  agus  toradh  fearainn 
air  a'  mhòr  shluagh  a  tha  togail  an  òir, — ceàird  a  tha  o  chionn 
iomadh  bliadhna  air  a  cur  air  aghart  le  buannachd  mliòir,  agus 
a  tha  fathast  a'  mairsinn  'n  a  priomh  obair  na  dùthcha.  'S  e  so  a 
thàlaidh  uibhir  shluaigh,  agus  a  bhrosnuich  iad  gu  steidheachadh 
bhailtean  mar  a  ta  Hokitika  lo  'thrì  mìl'  'us  shea  ceud  anam, 
Greymoath  le  'dhà  mhìl'  'us  dhà  cheud,  Ross,  &c,  bailtean  nach 
robh  air  an  dealbh  o  chionn  bhcagan  bhliadhnachan.  Air  an 
aobhar  so,  mheasadh  iomchuidh  na  h-earrannan  a  tha  'n  iar  air 
na  h-Alpa  Deas  a  chomharracliadh  mar  roinn  eadar-dhealaichte 
bho  Chanterbury.  Tha  ua  h-Alpa  Deas  sin  a'  tòiseachadh  aig 
a'  cheann  a  deas  dheth  Mòr-roinn  Kelson,  agus  a'  sìneadh  a 
mach  ri  slios  Chanterbury  gu  Otago,  's  iad  dà  cheud  mìl'  air  fad, 
agus  leth  cheud  mìl'  air  leud.  Tha  mòran  a  bhideinean  nam 
beann  sin  a'  ruigheachd  gu  àird  anabarraich,  o  ochd  mìle  gu  ruig 

deich  mìle  troidh,  agus  iad  air  an  còmhdachadh  le  sneachda 
sior-mhaireannach.  Tha  Beinn  Chooh  trì  mìle  deug  troidh  air 
àirde. 

'Na  laidhe  air  taobh  deas  Chanterbury  tha  Mòr-roinn  f harsuing 
Otago,  a  tha  ni  's  mò  na  leth  Alba,  agus  ann  an  iomadh  dòigh 
co-chosmhuil  ann  an  cumadh  's  'an  dreach  nàdurra.  Ann  a'  so, 
mar  anns  a'  chuid  eile  dheth  'n  Eilean  a  Deas  gu  cumanta,  's  e 
'n  taobh  an  ear  ri  slios  a'  chuain,  g\i  mòr  a  's  grinne  dheth  'n 
dùthaich.  Tha  mòran  a  dh-earrannan  torach,  freagarrach  air 
son  treabhaidh  agus  spreidhe,  le  pailteas  coille  's  uisge  's  an 
roinn  so ;  's  chithear  iomadh  baile  'g  eiridh  suas  gu  soirbheasach 
'an  so  's  'an  sud ;  agus  am  feadh  a  tha  cuid  mhath  dheth  'n 
dùthaich  air  a  sealbhachadh  le  luchd-imrich,  tha  fathast  mòran 
fearainn  ri  'shuidheachadh.  Faisg  air  a'  cheann  a'  tuath  dheth 
n'  roinn  tha  port  àdhmhor  Oamaru,  tha  comharraichte  air  son  a 
chlachan  togalach  luachmhor,  dheth  'm  beil  mòran  air  an  giùlan 
gu  àitean  eile,  cho  math  ri  toradh  na  dùthcha.  A  deas  air  so 
tha  Dunedin,  priomh  bhaile  na  roinne,  le  'dhà  mhìl'  ar  fhichead 
sluaigh.  Tha  e  air  a  shuidheachadh  aig  ceann  loch'  a  tha 
fòghnadh  air  son  acairseid,  mu  chuairt  do  naoi  mìle  bho  Phort 
Chalmers,  far  am  beil  cala  'tha  làn  fhreagarrach  air  son  nan  long 
a  's  mò,  's  mar  an  ceudna  long-amar  (graving  dock).  Cosmhuil 
ri  priomh-bhailtean  eile  New  Zealand  tha  iomadh  aitreabh  grinn 
ann,  mar  a  tha  taighean  tasgaidh  airgid,  taighean  litrichean, 
eagluisean,  agus  sgoilean.  0  chionn  ghoirid,  bha  àrd  cholaisde  air 
a  shuidheachadh  ann,  le  ceathrar  a  dh-àrd  luchd  teagaisg  nach 
toireadh  mi-chliù  air  taigh  foghluim  's  am  bith.  Tha  slighe 
f  hosgailt  air  a  cumail  suas  le  bàtaichean-smùide,  agus  soithichean 
eile,  eadar  Dunedin  agus  Port  Chalmers  ;  ach  tha  rathad-iaruinn 
a  nis  'g  a  dheanamh  ann,  's  bi  'dh  e  air  fhosgladh  'an  ùine  ghoirid. 
Tha  deagh  rathadan  mòra  troimh  'n  earrann  an  ear  dheth  'n 
Roinn,  agus  air  cuid  dhiubh  tha  carbad  a'  siubhal  gu  riaghail- 
teach  gu  Oamaru,  agus  o  sin  gu  Christchurch,  agus  gu  Queens- 
town  air  Loch  Wakatvpw,,  agus  gu  àitean  eile.  Ann  an  Dunedin 
tha  malairt  mhòr  a  th'  air  a  brosnachadh  leis  an  òr  a  fhuaradh 
a  mach  ann  's  a'  bhliadhna  18G0.  Bha  'leithid  a'  bhuannachd 
a'  sruthadh  o  chladhach  an  òir,  's  gu-n  do  thàlaidh  sin  àireamh 
mhòr  shluaigh  o  na  h-uile  ceàrn,  ach  's  e  Albannaich  gu  mòr  a 
's  pailte  th'  ann  fathast.  Uaith  so  bha  iarraidh  air  gach  seòrsa 
toraidh  talm  hainn,  agus  bathair  eile  'ghabhadh  reic,  's  mar  sin 
dh'  èirich  prìs  fearainn  timchioll  Dhunedin,  agus  thàinig  seal- 
bhadairean  talmhainn  gu  bhi  ann  an  inbhe  shona. 

Tha  'n  an  laidhe  'deas  air  Dunedin  earrannan  grinne  Thaieri 
agus  Thohomairiro  air  an  deagh  lionadh  le  sluagh,  agus  air  an 
deagh  àiteachadh.  Tha  moran  aibhnichean  's  an  tìr  so,  ach  's 
iad  an  Taieri  agus  an  Clutha  a  's  mò  dhiubh.     Tha  'n  Clutha 

'ruith  o  Lochan  Wanalca  agus  Wakatipu  'n  a  dà  bhuinne,  agus 
an  de'igh  cùrsa  dhà  cheud  gu  leth  mìle,  tha  i  'dol  's  a'  mhuir  aig 
Molyneaux.  Do  bhrìgh  gum  beil  i  cho  bras-shiùbhlach,  cha-n 
'eil  i  deth  mhòr  fheum  gu  giùlan  ni  sam  bith  oirre. 

Ni  's  fhaide  'deas  's  thigcar  gu  earrann  Soutìdand,  le  'phriomh- 
bhaile  Inbhercargill  anns  am  bcil  dà  mhìl'  anam.  Cha-n  'eil  an 
t-àileadh  'an  so  cho  fior  thaitneach,  gu  h-àraid  teann  air  Caolasan 
Foveaux,  ach  tha  e  ni  's  fhearr  'am  bràighe  na  dùthcha.  Tha 
earrannan  mòr  'an  so  deth  dheagh  fhearann  treabhachail,  a  th' 
air  an  àiteach  le  comunn  co-phàirteach  a  tlia  'g  oibreaclnulh  le 
croinn-thoite,  's  innealan  ùr'  eile.  Tha  'n  dùthaich  air  a  deagh 
uisgeachadh  le  iomadh  abhainn  'us  sruth  a  tha  ruith  gu  Caolasan 
Foveaux.  Tha  'leth  an  iar  dheth  'n  Roinn  'n  a  thìr  gle  fhiadh- 
aich,  mhonadail,  làn  lochan  uisge,  's  tha  'oirthir  iargalt'  air 
eadar-sgaradh  le  frith-mhuirean  deth  dhòimlmeachd  mhòir. 
Cha-n  'eil  loingeas  ach  gle  ainmig  a'  tadhal  na  h-oirthir  so,  mur 
bi  iad  air  am  fuadach  thuice  le  fàl-aimsir ;  no  air  uairibh  's  an 
dol  seachad  gu'n  tèid  iad  gu  tìr  ma  bhios  easbhuidh  uisge  no 
sparran  orra.  Chaidh  àiteachas  a  chur  suas  o  chionn  ghoirid 
aig  Bàgh  Mhàrtuinn,  's  an  àirde  'n  iar-thuath,  far  an  d'  fhuaradh 
talamh  bh'  air  a  shruth-iomain  o  na  beanntaichean,  's  e  pailt 
deth  choille  fhreagarraich  air  son  long-thogail. 

Air  an  taobh  eile  'Chaolasan  Foveaux  tha  Eilean  an  Stiùbh- 
ardaich,  mu  mheudachd  te  dheth  siorramachdan  mòra  Shasuinn. 
Tha  e  gu  domhain  air  eagachadh  air  an  taobh  an  ear  le  Fosgladh 
a  Phatersonaich,  aon  dheth  na  h-acairseidean  a  's  sàbhailt  ann 
an  Neiv  Zealand.  Ged  tha  farsuingeachd  mhòr  a  dh-fhcarann 
spreidhe,  's  a  ghlinn  thorach  's  an  eilean  so,  gidheadh  cha-n  'eil 
dad  a  bhailtean  beag  no  mòr  air  an  cur  suas  ann  fathast. 


IONMHAS    MEINNEACH. 

Tha  ionmhas  mhèinntean  New  Zealand  gle  mhòr.  Chaidh 
iomradh  'thoirt  mar  tha  mu  thogail  an  òir  ann  an  caochla  dli' 
carrannan  dheth  'n  dùthaich.  Dhcarbh  iad  sin  mar  thà  'bhi 
glc  luachmhor ;  'us  fhuaradh  asda  roimhe  so  cho  math  ri  Cuig 
muillion  fhichead  punnd  Sasunnach — £25,000,000,  agus  tha 
iad  fada  bho  bhi  air  am  falmhachadh.  'S  i  barail  an  Ollaimh 
Hectoir,  Fear-treòraichidh  a  Chomuinn  Neiv  Zealand&ìch  a 
tha  'g  iarraidh  eòlais  air  gnè  na  cruinne,  nach  d'  rinncadh  fathast 
acli  uachdar  an  talmhainn  a  sgriobadh.     Tha  m'  an  cuairt  air 

15,000  a  mhiltean  ceithir-chearnach  fearainn  anns  an  Eilean  a 
Deas  's  ani  beil  an  t-òr  air  fhaotainn,  a'  dol  troimh  Otago  agus 
Westland  gu  Mòr-roinn  Nelson.  Cha-n  'eil  faisg  air  uiread  so 
's  an  Eilean  a  Tuath,  oir  cha  d'  fhuaradh  òr  ann  fathast  cho 
pailt  's  gum  pàidh  e  saothair  a  thogail,  ach  ann  an  talamh 
Thames  agus  Choromandel  a  mhàin.  'S  an  Eilean  a  Deas  tha  e 
mar  a  's  tric  air  fhaighinn  ann  an  talamh  bh'  air  a  shruth- 
iomain  o  na  h-aonaichean.  'S  an  Eilean  a  Tuath  's  ann  an  cloich 
èiteig  a  gheibhear  e,  's  feumaidh  e  bhi  air  a  bhleith  aisde  le 
muilltean  a  chaidh  chur  suas  le  Comunnan  co-phàirteach. 

Fhuaradh  airgiod  ann  an  iomadh  àit,  ach  cha-n  urrainear 
mòran  a  ràdh  fathast  mu  dheighinn  a  phailteachd.  O  chionn 
ghoirid  fhuaradh  iarunn  geal  no  staoin  ann  mar  an  ceudna. 

Tha  pronnasc  ri  fhaighinn  gu  pailt  'an  iomadach  earrann 
dheth  an  Eilean  a  Tuath,  gu  h-àraidh  faisg  air  lochan  tethe 
Rotorua,  agus  anns  an  Eilean  Bhàn  'am  Bàgh  a  Phailteis.  Tha 
tomadan  beaga  dheth  manganese,  dathan,  airgiod-beò  agus 
luaidhe,  ri  'm  faotainn,  gu  sònraiclite  's  an  Eilean  a  Deas.  Tha 
'choltas  gum  beil  iarunn  pailt  ann  am  mòran  àitean.  Air  an 
oirthir  an  iar  dheth  an  dà  eilean  tha  mòr  phailteas  a  ghainmhich 
iaruinn  a  dh-fhaodar  a  thionndaidh  gu  stàilinn  deth  'n 
ghnè  a  's  fhearr.    Tha  copar  air  fhaotainn  'am  mòr-roinn  Nelson. 

Tha  gual  aDabarrach  pailt  anns  a  chuid  a  's  mò  dheth  New 
Zealand,  ach  cha-n  eilear  ag  oibreachadh  nam  mèinn  shlochd 
ach  am  beagan  àitean  fathast.  Tha  e  dheth  iomadh  seòrsa, 
agus  tha  e  air  a  losgadh  aig  na  raointean  òir,  agus  ann  am  mòran 
dheth  na  bàtaichean-toite  th'  air  an  oirthir,  &c.  'S  mar  an 
ceudna  tha  e  air  a  chleachdadh  ann  an  teaohlaichean,  eni  h-àraid 
ann  an  Otago. 

Tha  clach-aoil,  agus  clachan  air  son  togail  thaighean  air  am 
faotainn  'an  iomadh  àite.  Tha  marmor,  agus  granite  a  chaoch- 
ladh  dhathan  air  am  faighinn,  gu  sònraicht  air  oirthir  an  iar  an 
Eilean  a  Deas.  Tha  mòran  dheth  na  h-aitreibhean  ann  an 
Auckland  air  an  togail  dheth  sgealban  o  Sbliabh  Eden,  beinn- 
theinntidh  'tha  nis  air  dol  as :  ach  tha  clach-aoil  air  son  thaigh- 
ean,  agus  feuman  eile  thuathanach,  an  taobh  a  staigh  a  dh-astar 
cothromach  do  bhàtaichean,  rathadan  mòra,  agus  rathadan- 
iaruinn.  Tha  clach  gheal  Oamaru  buileach  iomraideach,  agus 
tha  moran  dhith  air  a  giùlan  a  dh-ionnsuidh  iomadh  àit  ann  an 
Neiu  Zealand,  agus  eadhon  gu  ruig  Melbourne  ann  an  Australia. 
Tha  i  air  a  gnàthachadh  air  son  carraighean  cuimhneachan 
mharbh,  agus  oibrichean  grinnicht'  eile.  Faodar  criadh-ghlaodh 
icement)  gle  làidir  a  dheanamh  dheth  na  clachan-glaodhaidh 
'tha  gle  phailt,  agus  dheth  stuth  àraid  a  gheibhear  aig  na 
beanntan-teinntidh  'th'  anns  an  dà  eilean. 

VI. 

FÀS   AlNMHIDHEAN   AGUS   LUSAN. 

Dh'  fhaoidte  aire  'tbabhairt  do  Neiu  Zealand  mar  fbearann  a 
bba  anabarracb  falamh  a  dh-ainmhidhean  gus  an  taobb  a  staigb 
do  'u  cheud  bliadhna  mu  dhcircadh.  Tha  e  gle  choltach  nach 
robb  beò-ainmhidh  'bbuineadh  do  'n  dùthaich,  acb  radain 
bbcaga  do  'n  do  chuir  na  radain  Europeanach  as,  agus  coin 
fhiadhaich  a  bha  reir  barail  air  an  toirt  innte  le  na  Maories,  agus 
beagan  a  dhearcan-luachrach  neo-cbronail.  Gidheadh,tba  eòin  gle 
lionmhor,  agus  tha  cuid  dhetb  an  cruthan  gu  math  neònach. 
Chaidh  as  do  sheòrs'  eoin  athach,  struth-chosinhuil  (ostrich-like) 
agus  tha  seòrsachan  eile  'teireachduinn  gu  bras  mar  a  tha 
luchd-imrich  a'  faotainn  air  aghart.  Tha  seòrsachan  eil'  a  's 
feumail'  air  an  cur  'n  an  àit  le  Cuideachdan  a  thà  'g  an  cur  an 
null.  Tlia  easagan  (pheasants)  agus  cearcan-tomain  gle  pbailt 
ann  an  coimhearsnachd  Auckland,  agus  'an  cuid  a  dh-àitean 
eile.  Fbuair  a  chuid  a  's  mò  dhetb  eòin  ceòlmhor  Bhreatuinn 
gu  ruig  Neiu  Zealand;  agus  o  'n  thugadh  an  ròcas  ann  o  chionn 
ghoirid,  bi  'dh  na  h-ionadan  tàimb,  gu  h-àraid  a  chuid  a  th'  air 
an  cuairteachadh  le  craobhan,  gu  math  coltach  ri  àrosan 
Breatuinneach.  'S  gann  a  tba  aobhar  a  bbi  'g  ainmeacbadh 
gum  beil  eòin-thaighe  dheth  na  h-uile  seòrs'  ann  an  Neiu  Zea- 
hind,  's  gum  beil  iad  a'  cinneacbadh  gu  b-anabarrach  ann. 
Gu  fortanach  cha-n  'eil  nathraichean  nimheil  no  biast  dhochan- 
nach  sam  bitb  ann.  Tha  'n  tìr  cho  saor  o  'n  leithidean  's  a  tha 
Eirinn  fèin.  Tba  e  gle  choltach  gu-n  do  bbàsaich  na  seòrsachan 
sprèldhe  'tbug  Cooh  do  'n  dùthaich;  acb  shiolaicb  na  mucan  gu 
h-iongantach,  agus  ann  ceàrnan  iomallach  gheibhear  iad  a'  ruith 
fiadhaicb,  's  a'  tigbinn  beò  air  bunan  na  rainich,  's  cha-n  ainmig 
lco  'blii  giùlan  air  falbb  uain  òga. 

Chaidb  cunntas  mhòr  a  dh-eòin-thaigbe,  agus  cuid  dhiubh 
dhetb  na  seòrsachan  a  's  fhearr,  a  thoirt  a  staigh  do  'n  dùthaich 
o  chionn  bbeagan  bhliadhnacban.  Phàidh  na  coigrich  a  tha  nis 
a'  sealbhachadh  na  tìre  prìsean  gle  mhòr  air  son  eich,  buar, 
mucan,  agus  gu  b-àraid  air  son  chaorach,  a  thug  iad  cha-n  ann 
a  mhàin  a  Sasuinn,  ach  as  na  mòr-thìrean  a  's  ainmeii'  air  son 
nan  gnè  a  's  fhearr,  mar  a  ta  Rambouillet  a  bhuineadh  do  'n 
[ompaire  mu  dheireadh  a  bb'  air  an  Fhraing.  Tha  e  nis  dearbte 
gum  beil  an  t-àileadb  iongantacb  freagarrach  a  db-ainmhidbean 
taighe,  le  cho  bras  's  a  tha  iad  a'  siolachadb,  's  cho  saor  's  a  tha 
iad  o  na  tinneasan  do  'm  beil  iad  buailteacb  's  an  Roinn-Eorpa. 
Chaidh  fèidh  mar  an  ceudna  'thoirt    do  dh-iomadach  carrann 

dheth  na  h-eileanan,  agus  tha  iad  a'  soirbheachadh  gle  mhath 
annta.  Gheibhear  annta  fòs  maighichean  agus  coineanan,  ach 
cha  bhuannachd  mhòr  na  coineinean. 

Tha  'n  t-iomlan  a  dh-aibhnichean  Nevj  Zealand  gle  fhalamh 
dh'  iasg,ach  tha  dòchas  gum  bi  am  bradan,  's  am  breac,agus  caoch- 
ladh  sheòrsachan  eil'  a  bhuineas  do  Bhreatuinn  gle  chumant'  an 
ùine  ghoirid  ann.  Bha  mòran  'mhucan-mara  's  a'  chuan  timchioll 
Neiv  Zealand,  ach  cha-n  'eil  iad  anise  cho  pailt  's  a  bha  iad  o 
chionn  bheagan  bhliadhnachan.  Tha  iomadh  seòrs'  eisg  ann 
nach  'eil  ri  'm  faotainn  'am  Breatuinn,  agus  iasg  tana  coltach  ri 
leòbaig,  agus  mar  an  ceudn'  iasg  a  tha  m'  an  cuairt  do  mheud- 
achd  's  do  chumadh  sgadain,  's  e  'dol  fo  'n  ainm  sin.  Tha  eisirein, 
feusgainn,  agus  seòrsa  giomaich  gle  lionmhor  anu.  Cha-n  'eil 
teagamh  nach  tig  iasg-aireachd  New  Zealand,  a  bh'  air  a  dear- 
mad  gle  mhòr  's  an  ùine  'chaidh  seachad,  ach  a  tha  nis  air  a 
dion  le  reachdan  laghail,  gu  bhi  gle  thoirteil. 

Tha  cuileagan  tuilleadh  'us  pailt,  agus  tha  cuid  dhiubh  nach 
eil  idir  'n  an  nàbuidhnean  gle  thaitneach.  Ach  le  bhi  'tabhairt 
a  staigh  eòin,  agus  le  dol  air  aghart  àitichidh,  cha-n  'eil  teagamh 
nach  tig  iad  gu  bhi  ni  's  neo-dhraghaile.  Tha  connspeachan 
aithnichte  le  'n  neo-làthaireachd,  am  feadh  a  ta  àit  'us  obair 
aig  an  t-seillein  chumanta  m'  an  cuairt  a  dh-iomadh  fàrdach,  's 
mar  an  ceudn'  anns  na  coilltichean,  far  am  beil  craobhan  gu  tric 
air  an  gearradh  sios  le  'n  còsan  's  an  sgoltaidhean  làn  meala. 

Bheireadh  e  'mach  cus  rùim  ann  a  leabhran  mar  so,  na  'n 
tugamaid  iomradh  mionaideach  air  laibhean  New  Zealand,  do 
bhrìgh  gum  beil  am  pailteachd  's  an  eugsamhlachd  araon  cho 
iongantach.  Tha  na  beanntan,  na  còmhnardan,  's  na  glinn,  gorm 
an  còmhnuidh,  'chionn  gum  beil,  a  bharr  air  feurach,  'us  lusan 
eil',  os-cionn  ceud  seòrsa  chraobh  agus  phreas  ann.  Tha  aig 
coilltean  Neiv  Zealand,  o  thiughad  na  preasarnaich,  o  mheud- 
achd  nan  craobh,  agus  o  eadar-fhigheadh  nan  iadh-shlat,  seal- 
ladh  air  leth  o  choilltean  Bhreatuinn.  Tha  's  a  chuid  a  's  mò 
'chaidh  àiteachadh  dheth  'n  dùthaich,  callaidean  maiseach,  mar 
a  's  cumant'  a  dhroighionn,  a  th'  air  uairibh  air  eadar- 
mheasgachadh  le  miortal,  ròsan,  agus  pris  àluinn  eile.  'S  i  'n 
Kauri  aon  dheth  na  craobhan  a  's  luachmhoir  ann  an  Neiv  Zea- 
land,  ach  cha-n  fhaighear  a  nis  i  ach  anns  an  earrann  a  tuath 
dheth  mòr-roinn  Aucldand.  Tha  feum  mòr  air  a  dheauamh 
dhith  ann  an  togalaichean,  am  feadh  a  ta  a  bìth  gle  phrìseil  ri 
'malairt.  Tha  giuthas  geal  'us  dearg  ri  'm  faotainn  gu  pailt  air 
feadh  cuid  mhòr  dheth  'n  fhearann,  agus  mar  an  ceudn'  am 
puriri,  a'  matai,  an  totara,  agus  iomadh  seòrs'  eile.  Leagadh,  cuid 
dhiubh,  sin  anns  a'  robh  ceud  gu  leth  troidh  air  àirde,  agus 
o  ochd  gu  deich  troidhean  anns  a  chroislin  (diameter),  's  mar 
sin  shaoileadh  neach  a  chunnaic  iad  nach  'eil  ann  an  craobhan 

Bhreatuinn  ach  meanbhlach  'an  coimeas  riu.  Faodar  fiodh 
mhòrain  diubh  'thoirt  gu  bhi  anabarrach  liomhaidh,  agus  tha  e 
nis  air  a  làmh-oibreacliadh  ann  an  àirneis  taighe  araon  fheumail, 
agus  dhreachail. 

Tha  iomadh  gnè  rainnich  ann,  o  'n  t-seòrs'  a  's  lugha  gus  a' 
chraobh-rainnich  'tha  fàs  a  suas  gu  ruig  deich  troidhean  fichead 
air  ùirde  ;  agus  iomadh  preas  sgiamhach.  Feumar  a'  lion  fiadh- 
aich  a  thoirt  fainear,  gu  h-àraidh  mar  ni  luachmhor  air  son  a 
mhalairt.  Roimhe  so,  b'  e  n  lion  an  ni  dheth  n  robh  priomh- 
mlminntir  na  dùthch'  a'  deanamh  'n  cuid  aodaich,  am  bratan,  an 
liontan,  's  am  bascaidean.  Ach  an  taobh  a  staigh  a  bheagan 
bhliadhnachau,  ged  bha  mòran  dheth  air  a  dheanamh  'n  a  ròpan, 
's  'n  a  shreangan  's  an  dùthaich,  bha  ni  bu  mhò  dheth  air  a 
chur,  ann  an  tomhas  air  oibreachadh,  do  Bhreatuinn,  far  am 
beilear  a'  faighinn  air  o  dhcich  puinnd  fhichead  Shasunnach — 
£30— gu  da-fhichead  punnd  's  a'  dhà  (£42)  an  tunna,  a  rèir  mar 
tha  e  air  a  dheasachadh. 

A  tliuilleadh  air  craobhan  'us  luibhean  dùthchasach  Neiv 
Zealand  fèin,  chaidh  mòran  eile  'thoirt  a  staigh  a  iomadh  ceàrna 
dheth  'n  t-saoghal.  Fhuaradh  à  Australia  na  craobhan-bìthe 
gorin  agus  dearg,  an  acacia-craobh  a  bhuineas  do  'n  Eipliit — 
agus  mòran  eile,  am  feadh  a  ta  'chuid  a  's  mo  dheth  craobhan 
cumanta  nan  Eilean  Breatuinneach  air  an  cur  riu  o  àm  gu  àm. 
Tha  àit  aig  an  darach,  an  uinnsean,  an  t-seileach,  am  fàidh-bhile 
(beeck)  aig  a'  chritheann,  's  aig  a'  leamhan  ann  an  JSrew  Zea- 
land.  Ged  nach  'eil  iad  sior-uaine  mar  tha  craobhan  na 
dùthcha,  gidheadh  tha  iad  a'  leantuinn  ri  'n  duilleach  ni  's 
fhaide,  agus  tha  iad  a'  fàs  suas  moran  ni  's  braise. 

Tha  measan  gle  phailt  anns  a  chuid  a  's  mò  dheth  Neiv  Zea- 
land,  agus  a'  fàs  ann  a  reir  mar  fhreagras  iad  do  nàdur  na 
h-earrann  anns  an  cuirear  iad.  Tha  meacanan  'us  luibhean 
dheth  gach  seòrsa  pailt  ann,  mar  an  ceudna,  curranan,  nèipean 
(dheth  'm  beil  deich  tunnachan  fichead  gu  cumant'  a'  fàs  air 
acair,  fhearainn),  peasair,  càl,  curranan  geala,  uinneanan,  agus 
buntàt  anabarrach  math.  Dh'  fheuchadh  searbh-luibh  a  leanna 
ann  (kops)  gu  soirbheasach,  gu  h-àraidh  ann  am  mòr-roinn 
Nelson.  Faodar  a  ràdh  gu  h-aithghearra,  nach  'eil  dad  a 
thoraidhean  lios  ann  am  Breatuinn,  mar  a  ta  measan,  flùraich- 
caii,  agus  luibhean,  nach  'eil  a  nis  'an  Neiu  Zealand,  agus  iad  a' 
fàs  ann  mòran  ni  's  iomlaine. 

A  's  urrainnear  an  ni  ceudn'  a  ràdh  mu  thoradh  tuathanais. 
Tha  cruithncachd  (dhcth  ni  faighear  o  dhà  cheud,  gu  dà  clieud 
'us  fichead  peic  o  acair  thalmliainn),  eòrn'  agus  corc  a'  fàs  ann 
gu  rcachdmhor,  a  thuilleadh  air  cruithneachd  Innseanach,  a 
gheibliear  'an  cuid  a  dh  àitean  dheth  'n  Eilean  a  Tuath.  Ach 
cha-n  'eil  trcabhadh  air  a  lcantuinn  gle  mhòr  ann  fathast,  do 


bhrìgh  cho  gann  's  cho  costail  's  a  tha  luchd-oibre,  's  mar  an 
ceudna  'chionn  nach  'eil  feilltean  freagarrach  ann  air  son  reic 
mòran  toraidh.  Mar  a  's  mò'  tha  'n  luchd-imrich  'g  an  tabhairt 
fe'in  suas  do  'n  dòigh  chaitheamh-beatha  so,  agus  mar  tha  'n 
sluagh  a'  lionmhoireachadh,  ni  tha  dòchas  a  bhios  a  sior  mheud- 
achadh  leis  a'  mhodh  a  th'  air  a  cleachdadh  gu  faighinn  dhaoin' 
a  null,  's  ann  gun  teagamh  a  's  mò  'bhios  a  dh-aire  air  a  leigeil 
air  tuathanas.  Bi  'dh  na  h-earrannan  a  's  f  heàrr  a  tha  nis  fo 
chaoraich,  agus  gu  h-àraid  a  chuid  sin  dhiubh  'tha  faisg  air 
bailtean,  air  an  suidheachadh  no  air  an  reic  air  son  an  aobhair 
so,  agus  gabhalaichean  cuimseach  air  an  deanamh  dhiubh,  ged 
nach  urrainnear  air  son  beagan  bhliadhnachan  bàrr  a  chur  annta 
gu  riaghailteach  mar  nithear  ann  am  Breatuinn.  Agus  cha-n 
'eil  teagamh  sam  bith  nach  fhaod  duine  stuam',  dichiollach  aig 
am  bi  'dhà  no  trì  'dh'  fhiceadan  acair  fhearainn  air  a  challaid- 
eachadh,  's  air  a  chur  fo  sheamraig,  agus  fo  fheòir  Shasunnach 
eile,  beathachadh  sona  'sholair  dha  fè"in  's  dha  'theaghlach. 
Faodaidh  duine  sam  bith  'thighinn  chum  an  t-suidhichidh  so 
leis  an  tuarasdal  àrd  a  gheibh  e  'n  deigh  ruigheachd  thall.  Agus 
cuidichidh  na  prìsean  a  gheibh  sealbhadairean  fearainn  air  son 
feòla,  o  na  comunnan  a  th'  air  cur  suas  a  chum  greidheadh  feòl', 
iad,  a  dh-aindeoin  na  claon-bheachdan  a  th'  aig  cuid  'an  aghaidh 
feòla  th'  air  a  gleidheadh  ann  am  bocsachan  staoine. 


VII. 

AOBHARAN    MlSNEICH    DO   LUCHD-IMRICH. 

Tha  so  'g  am  threòrachadh  gu  radh  gum  .beil  moran  talmhainn 
a  nis  air  a  chuir  a  mach  leis  a'  Fhlaitheachd  air  son  a  shuidh- 
eachadh.  Tha  iomadh  earrann  dheth  'n  talamh  a  fhuaradh  ann 
an  Doire  'n  Dà  fhichead  mìle  'thugadh  fainear  mar  tha,  air  a 
ghleidheadh  air  son  ghabhaltasan  sònruichte.  Cha  deach  na 
riaghailtean  a  th'  ann  an  comh-cheangal  ris  an  f  hearann  sin,  a 
dheanamh  follaiseach  fathast;  ach  tha  e  tuilleadh  a  's  coltach 
gur  e  'm  brìgh  gum  bi  e  air  a  bbàirigeadh  aig  prìs  iosail  as  an 
acair,  air  dòigh  gu-n  teld  a  phàidheadh  'n  a  cho-earrannan  an 
ceann  gach  ùin  àraid.  Tha  rathadan  mòr'  agus  rathadan-iaruinn 
gu  bhi  air  an  deanamh  troimh  'n  tìr,  agus  mar  sin  gheibhear  gu 
leòr  a  dh-obair,  agus  duais  mhath.  Tha  so  fior  mu  dhèighinn  a 
chuid  a  's  mò  dheth  New  Zealand,  air  sheol  nach  ruig  neach  air 
bith  eagal  a  bhi  air,  ge  b'  e  roinn  do  'n  tèìà  e,  nach  fhaigh  e 
obair  'us  deagh  dhuais,  oir  chaidh  earrann  mhòr  dheth  'n  mhuil- 

lion  punnd  Sasunnach  (£1,000,000)  a  thug  a'  Fhlaitheachd  a 
niach  air  iasad  a  shònrachadh  air  son  oibrichean  dheth  'n 
t-seòrsa  so. 

'S  e  'n  ni  b'  fhearr  do  luchd-imrich  a  dheanamh,  gu  h-àraid 
do  mheud  dhiubh  's  aig  nach  'eil  airgiod  no  ceàird  shònraicht', 
a  dhol  gu  obair,  no  muinntireas  a  ghabhail  mar  threabhaichean, 
no  'n  an  cibeirean,  no  'n  an  luchd-riaghlaidh.  Agus  an  deigh 
oibreachadh  mar  sin  beagan  bhliadhnachan,  gleidhidli  iad  airgiod 
ni  's  leòr  gu  teannadh  ri  tuathanas  dhoibh  fè'in.  Eadhon  ged 
bhiodh  beagan  airgid  aca  'n  uair  ruigeas  iad  thall,  tha  e  rud-eigin 
amaideach  dhoibh  fearann  a  ghabhail  air  ball.  'S  f  hearr  dhoibh 
an  cuid  airgid  'thoirt  seachad  'an  geall-ainmheich  (on  mortgage) 
's  gheibh  iad  o  ochd  gu  deich  puinnd  Shasunnach  as  a  cheud 
's  a'  bhliadhn'  air  a  shon;  no  cuireadh  iad  e  ann  an  taigh-tasgaidh 
airgid  (banìc)  's  gheibh  iad  cuig  puinnd  Shasunnach  as  a  cheud. 
Re'  na  h-ùine  so,  faodaidh  iad  sealltuinn  m'  an  cuairt,  's  a  bhi 
'tiomsachadh  eòlais  a  bhios  feumail  dhoibh;  's  aig  an  àm  cheudn' 
a  bhi  ri  obair  onorach  's  am  bith  a  thig  'n  an  rathad.  Oir  'an 
sin,  cho  math  ri  àitean  eile,  tha  obair  sam  bith  ni  's  fhearr  no 
diomhanas  tro  'n  caillear  airgiod,  's  troimh  'n  ionnsuichear 
cleachdaidhean  lunndach. 

Tha  'n  corr  'an  comas  muinntir  aig  am  beil  mòran  airgid  'n 
an  làimh,  's  faodaidh  iad  a  chur  air  riadh  seasmhach,  'us  deich 
puinnd  Shasunnach  as  a  cheud  's  a'  bhliadhn'  fhaighinn  air  a 
shon  ;  no  faodaidh  iad  fearann  'us  luchd  tuarasdail  fhaighinn, 
agus  cuide  ri  sin  gnàth-eòlas.  Ach  tha  gliocas  'us  faicill  buileach 
feumail  'n  an  cor-sa  mar  an  ceudna  'n  àm  hmtrigidh  'an  còir- 
sheilbh  ann  an  dùthaich  anns  am  beil  iad  aineolach. 

'S  iad  tuathanaich  bheaga  'tha  comasach  air  an  obair  fein  a 
dheanamh  gun  bhi  'toirt  duaise  do  sheirbhisch,  seòrsa  luchd- 
imrich  a  's  mò  'gheibh  a  bhuanuachd  o  dhol  gu  ruig  ùr-threabh- 
achas  mar  a  ta  Neiv  Zealancl.  Ann  am  Breatuinn  tha  aca  ri 
cathachadh  ri  iomadh  cruaidh-chàs,  agus  tha  e  duilich  a  thuigsinn, 
le  bhi  beachd-smuaineachadh  air  cho  àrd  's  a  tha  na  màil  a  tha 
ri  phàidheadh,  o  'n  choimh-shreip  air  son  ghabhaltasan,  agus 
mar  tha  costasan  tuathanais  a'  sior-mheudachadh,  cionnas  a  's 
urrainnear  beò-shlaint  fhàsgadh  a  fearann  a  tha  gle  thric  neo- 
thorach,  agus  mar  an  ceudna  nach  'eil  mòran  dheth  na  sealbhad- 
airean  a  tha  comasach  air  an  fhearann  a  dheanamh  beartach  le 
mathachadh  innleachdach,  no  le  dòighean  ùra  tuathanais.  Agus 
ma  tha  teaghlaichean  mòr  aca,  cia  deacair  's  a  tha  e  dhoibh 
foghlum  a  thoirt  do  'n  clann  chum  an  deanamh  iomchuidh  air 
son  a  dhol  a  mach  feadh  an  t-saoghail.  Le  bcagan  atharrachaidh, 
tha  na  nithean  ceudna  fior  mu  threabhaichean,  oir  feumaidh 
mòran  dhiubh  a  blii,  a  chuid  a  's  mò  dheth  'n  bhliadhna,  deal- 
aichte  o  'n  teaghlaichean,  a  chionn  nach  'eil  taighean  air  an 

ullachadli  dhoibh  am  muigh  le  'm  maighistirean.  Cha-n  'eil 
teagamh  air  bith  nach  feumair,  's  a'  cheud  dol  a  mach,  gleachd 
ri  iomadh  deuchainn  ann  an  dùthaich  choigrich;  agus  tha 
saothair  agus  sàrachadh  dualach  'an  sin  mar  tha  'm  Breatuinn. 
Feumair  a'  chraobh  a  phlanndachadh  mu  'n  tionailear  a  toradh. 
Ach  rnar  a  ta  craobhan  a'  fàs  mòran  ni  's  brais'  ann  an  New 
Zealand  na  tha  iad  ann  am  Breatuinn,  mar  sin  faodar  dachaidh 
shona,  's  tuatbanas  bhuannachdail  a  chur  suas  thall  ni  's  luaithe 
na  'bhos.  Is  firinn  dhearbhta  gum  faod  duine  stuama,  dichiollach 
air  bith,  le  beannachd  an  Tighearn  air  a  shaothair,  dachaidh 
shona  'chur  suas  ann  an  Netv  Zealand,  ach  feumaidh  e  'bhi 
stuam  agus  dichiollach.  Gun  teagamh  air  bith  ni  e  so  ni  's 
luaithe  ma  bheir  e  leis  a  dhà  no  thrì  'cheudan  punnd  Sasunnach, 
's  gu-n  gluais  e  gu  sicir  'n  uair  ruigeas  e,  a'  seaclmadh  dhaoin' 
eas-onorach,  agus  slighean  eas-onorach,  agus  gun  bhi  ann  am 
mòr  chabhaig  a'  dol  a  sàs  ann  an  gnothuch  air  bith  gus  am  bi  e 
làn  fhiosrach  ciod  m'  am  beil  e.  Ma  's  fear  teaghlaich  e,  gheibh 
e  'mhic  's  a  nigheanan  'n  an  còmhnadh  mòr  dha.  'S  urrainn  e 
gu  ìre  mhath  an  cumail  timchioll  air  ni  a  's  gann  a  ni  e  ann  am 
Breatuinn :  ach  gu  dearbh,  o  'n  neo-ionannachd  anabarraich  a 
th'  eadar  an  sluagh  'n  an  gnè,  's  e  's  coltaiche  nach  cum  e  na 
nigheanan  fada  fo  dhruim  a  thaighe ;  oir  pòsaidh  iad  gle  thràth, 
's  gheibh  iad  taighean  dhoibh  fein.  Ach  m'  an  tachair  so, 
faodaidh  iad,  ma  's  e  sin  an  toil,  muinntireas  a  ghabhail  aig  ochd 
gu  dusan  tasdan  's  an  t-seachduin,  's  a  h-uile  costas  ach  aodach 
air  am  maighistirean.  A  's  airidh  'thoirt  fainear  nach  'eil  boirion- 
naich  aig  uair  air  bith  ri  obair  a  muigh  'an  Neiv  Zealand  mar  a 
tha  iad  gu  tric  'am  Breatuinn. 

Cuirear  a  nis  a  sios  earrann  a  litir  a  fhuair  sgriobhadair  an 
leabhrain  so  o  chaileig  a  chaidh  gu  ruig  New  Zealamd,  an  uiridh, 
aims  a  luing  Halcione :— "  Bha  turus-mara  gle  thaitneach  againn 
a'  tigh  'n  a  mach.  .  .  .  Bha  pailteas  a  dh-aimsir  ghairbh 
againn,  ach  cha  robh  gaillionn  ann.  Bha  'n  caiptean  gle  chaoimh- 
neil  ruinn ;  cha-n  e  'mhàin  gu-n  d'  rinn  e  na  h-uile  ni  taitneach, 
aeh  rinn  e  na  bba  'n  a  chomas  gu  ar  toileachadh.  .  .  .  Ràinig 
sinn  WeUington  ann  an  ceithir  fichead  là  's  a  cuig,  agus  bha  sin 
air  a  mheas  'n  a  thurus  a  bha  gle  aithghearra.  .  .  .  'N  uair 
thàinig  sinn  air  tìr  ann  a'  Napier  bha  na  h-uile  ni  goireasach 
romhainn ;  's  ghabhadb  ruinn  gu  caoimhneil  le  na  h-uile  neach 
a  bhuineadh  do  'n  Chomunn  a  chuir  a  mach  sinn.  .  .  .  Cha 
d'  fhuirich  sinn  ach  aon  oidhch'  ann  am  Bùthan  an  Luchd-imrich 
(Immigration  Barracks)  'n  uair  ghabhadh  sinn  gu  seirbhis, 
cuid  anns  a'  bhaile  agus  a  chuid  eil  'a  mach  air  an  dùthaich. 
Chunnaic  mi  'chuid  a  's  mò  dheth  na  nigheanan  uaithe  sin,  agus 
tha  iad  uile  toilichte  le  'n  suidheachadh.  .  .  .  Tha  mi 
'smuaineachadh  nach  'eil  dad  q\i  bacadh  a  chur  air  neach  air 


bith,  a  ni  'chuid  a  tha  ceart,  o  fhaighinn  air  aghart  gu  sàr  mhath 
ann  a'  so.  .  .  .  Faodaidh  mi  ràdh  mu  'n  dùin  mi  'litir  so, 
gum  beil  mi  làn  thoilicht'  ann  a'  Napier.  'N  uair  'thàinig  mi 
air  tir,  chuir  àilleachd  na  dùthch'  ioghnadh  orm.  Dh'  iarrainn 
taing  a  thabhairt  dhut  air  son  mo  chur  gu  ruige  so ;  agus  tha 
dòchas  agam  gu-n  cuidich  Dia  leam,  gu  mo  dhleasannas  a 
dheanamh,  air  chor  's  nach  bi  aithreachas  ort  air  son  gu-n  do 
chuidich  thu  mi."  Tha-n  earrann  a  leanas  o  Iomradh  Mhaighstir 
Cailean  Allan,  fear-ionaid  Comuinn  an  luchd-oibre  'an  Dune- 
din  : — "  Chithear  o  'n  fhreagairt  a  sgriobh  mi,  gur  iad  sgalagan 
agus  searbhantan  theaghlach  seòrs'  air  am  mò  'tha  dh'  iarraidh 
anns  a'  Mhòr-roinn.  .  .  .  Tha-n  t-aslachadh  a  's  mairean- 
naich  's  a  's  dèine  a'  tigh  'n  a  steach  o  'n  dùthaich  air  son 
searbhairtan  theaghlach  agus  banaraichean ;  agus  shluigte  suas 
àireamh  air  bith  a  bhorrionnaich  a  tha  freagarrach  air  son 
seirbhis,  aig  tuarasdalan  o  Dheich  puinnd  fhichead  Shasunnach, 
gu  Dà  fhichead  punnd  Sasunnach  's  a  cuig  's  a'  bhliadhua." 
Dh'  fhaoidte  'ni  so  'chaidh  nis  a  ràdh  mu  Mhòr-roinn  Otago,  a 
chantuinn  m'  an  chuid  eile  dheth  New  Zeala/nd. 


VIII. 

Sgoilean  agus  Eaglaisean,  etc. 

Anns  na  Mòr-roinnean  air  leth  tha  Reachdan  Foghluim  air 
leth  mu  nach  urrainnear  labhairt  an  dràsd  air  fad.  Ann  an 
cuid  dhiubh  tha  còmhnadh  air  a  thabhairt  do  sgoilean  dùtli- 
chasach  agus  ainmeannach,  'm  feadh  ann  an  cuid  eile  tha 
còmhnadh  air  a  tliabhairt  do  sgoilean  dùthchasach  a  mhàin  ; 
agus  tha  na  h-eaglaisean  sin  a  th'  air  son  sgoilean  ainmeannach 
air  am  fàgail  gu  ullachadh  a  dheanamh  air  an  son.  Cho  fad  's 
a  's  fiosrach  do  'n  sgriobhadair  tha  'bheag  no  'mhor  a  dh-fhìrin- 
nean  na  diadhachd  air  an  teagasg  anns  na  sgoilean  uile.  Tha 
na  sgoilean  pailt  cho  lionmhor  's  a  dh-fhaoidte  gu  reusont'  a 
smuaineachadb.  Tha  chuid  a  's  mò  dheth  na  bailtean  ni  s 
fhearr  air  am  frithealadh  le  meadhonan  foghluim  na  bailtean 
mòra  Blireatuinn ;  agus  tba  eadhou  na  ceàrnan  a  muigh  air  an 
dùthaich  an  eatorras  tnhath  air  au  riarachadh.  Tha  air  uairibh 
dìth  luchd  teagaisg  coimhliont'  anns  na  sgoilean  dùthcha,  do 
bhrigh  guni  beil  daoine  neo-fhreagarrach,  a  tha  saoilsinn  gum 
faod  neach  air  bith  teagasg,  'g  am  faotainn  fein  air  an  ain- 
meachadh  's  air  an  suidheachadh.  Ach  ceartaichidh  na  cùisean 
sin  iad  fein  'an  ùine  ffhoirid.  agus  bi  'dh  iad  air  an  cuideachadh 

le  deanadas  comuinn  rannsachaidh  na  Flaitheachd.  Tha  colaisde, 
le  ceathrar  a  dh-àrd  luchd-teagaisg,  air  a  shuidheachadh  'an 
Dunedin,  's  ged  tha  e  fathast  a  dh-easbhuidh  na  mòr  chliù  th' 
air  colaisdean  a  tha  re  ùin  fhad  air  chois,  mar  a  ta  Oxford, 
agus  Dun-Eideann,  Cambridge  agus  Dublin,  faodaidh  'n  teagasg 
a  bhi  'cheart  cho  coimhlionta,  cho  fad  's  a  's  urrainn  e  bhi  air  a 
ghiùlan  air  aghart  le  cho  beag  a  chotliroman ;  ach  cha-n  f hada 
gus  am  bi  sin  air  a  cheartachadh.  Faodaidh  'n  colaisde  so  'bhi 
fathast  air  uchd-mhacachadh,  's  e  sin  air  a  cho-cheangal,  ri  àrd 
cholaisde  New  Zealand.  Tha  meadhonan  sùrdail  air  an  gnà- 
thachadh  cheana  chum  so  a  thoirt  gu  crìch,  le  Flaitheachd 
New  Zealand.  Mar  riaghailt,  tha  'n  dream  a  chaidh  gu  ruig 
New  Zealand,  agus  a  bha  'n  iomaclh  inbhe  thairis  air  a  chuid 
mhòr  dheth  'n  t-saoghal  n-a  's  fiosraich,  's  n-a  's  ionnsuicht, 
agus  mòran  n-a  's  eudmhoir  a  thaobh  shochairean  foghluim,  na 
àireamh  co-ionnan  a  shluagh  Alba  's  Shasuinn.  A'  toirt  fainear 
mar  an  ceudn,'  an  sluagh  measgaicht'  a  th'  ann  an  New  Zealand 
— Sasunnaich,  Albannaich,  agus  Eirionnaich  maille  ris  an  àir- 
eamh  th'  ann  à  rioghachdan  eile — tha  bail'  anns  am  beil  m'  a 
dhà  mhìl'  anam,  gle  eugsamhuil  ri  baile  dheth  'n  mheudachd 
cheudn'  ann  am  Breatuinn,  far  am  beil  an  luchd-còmhnuidh  dh' 
aon  seòrs',  's  air  an  lionadh  le  na  h-aon  bharailean,  am  feadh 
nach  robh  an  leth  riamh  leth  cheud  mìle  bho  'n  dachaidhean. 
Tha  sin  air  a  dhearbhadh  mar  an  ceudna  leis  an  iarraidh  th'  air 
paipeirean  'us  leabhraichean  naigheachd  dheth  na  h-uile  seòrs'. 
A  thuilleadh  air  an  àireamh  anabarraich  dhiubh  sud  a  tha  dol 
a  null  a  tìrean  eile,  tha  aig  Wellington,  Auckland,  Dunedin, 
Christchurch  agus  Nelson,  am  paipeirean  làthail,  seachduineach, 
agus  dà  uair  's  an  t-seachduin ;  agus  mar  an  ceudna  leabhraich- 
ean  naigheachd  mìosach,  agus  dà  uair  's  a'  mhios.  Eadhon  tha 
paipeirean  naigheachd  air  an  clodh-bhualadh  anns  na  bailtean 
a  's  lugha. 

Ann  a  labhairt  air  eaglaisean,  faodair  a  thoirt  fainear  nach  'eil 
eaglais  Steidhicht'  dheth  seòrs' air  bith  ann  an  New  Zealand. 
Tha  iad  uil'  air  am  fèin-chumail  suas,  ged  tba  iad  air  uairibh  air 
an  cuideachadh  le  comunnan  ann  am  Breatuinn.  Tha  ann  an 
New  Zealand  na  h-aon  eaglaisean  ainmeannach  's  a  th'  ann  am 
Breatuinn,  ach  gum  beil  an  Eaglais  Chlèireach,  ged  tha  i  fo  dhà 
chruth-shuidheachadh,  'n  a  h-aon  eaglais  neo-phàirtichte  ann  an 
seadh.  Tha  'n  còrr  a  luchd-leanmhuinn  aig  an  Eaglais  Shasun- 
naich  air  feadh  na  tìre  gu  h-iomlan,  saor  o  mhòr-roinn  Otago, 
far  am  beil  luchd-leanmhuinn  na  h-Eaglais  Chleireil  mòran  ni  's 
lionmhoire.  Tha  àireamh  mhòr  'luchd-leanmhuinn  aig  na 
Uesleianaich,  's  aig  Eaglais  na  Ròimhe.  Bhiodh  e  ion-mholta 
gum  biodh  an  còrr  a  cho-fhulangas  aig  na  h-eaglaisean  Brea- 
tuinneach,  's  gu-n  tugadh  iad  ni  's  mò  'chobhair  dhaoin'   'us 

aìrgid  far  am  bcil  teachdairean  ri  bbi  air  an  suidbeacbadb  as 
ùr.  Oir  tha  e  mar  a  's  trice  gle  dbeacair  meadbonan  nan  gràs 
a  chur  suas  ann  an  àitean  mar  sin,  ged  tba  iad  an  eatorras 
mhatli  air  an  còmhnadh  'n  uair  thèid  an  cur  suas,  agus  a  fhritb- 
eileir  iad  gu  glic.  Os-cionn  na  li-uil'  eaglais,  bu  cboir  do  na 
h-Eaglaisean  Albannach  an  corr  gliocais,  seasmhachd,  agus 
fialachd,  a  nochdadh  na  tha  iad  a'  deanamh. 

Tha  sgoilean-sàbaid  soirbheasach  ann  an  co-cheangal  ris  a 
chuid  mhòr  dheth  eaglaisean  New  Zealand;  agus  tha  iad  sin, 
'n  uair  tba  iad  air  an  riaghladh  le  gliocas  'us  treòir,  a'  dol  gle 
fhad  ann  an  cur  air  aghart  diadhachd  agus  beusalachd. 

Tha  mòrau  ni  's  lngha 'gbniombaran  maslach  a'  dol  airagbart 
ann  an  New  Zealand,  na  tha  'measg  an  àireamh  cbeudna 
'shluaigh  ann  am  Breatuinn,  agus  tha  chuid  a  's  mò  dhiubh  sin 
ag  èiridh  suas  o  mhisg.  Tha  'n  lagh  sìobhalt'  agus  peanasach 
ann  am  brìgh  co-ionann  riutha  sin  ann  a  Sasuinn.  Air  son 
chùisearj  ceartais,  tha  gach  mòr-roinn  air  a  cur  a  mach  'n  a 
h-earrannan,  agus  aon  dheth  na  Britheimhean,  dbeth  'm  beil 
cuig  ann  uile,  a'  gabbail  a  staigb  a  phriomh  fhir  cheartais,  a' 
coimhid  thairis  air  gach  earrainn.  Tha  cùirt  mhòr-fheara-dearga 
air  a  cumail  ann  an  priomh-bhaile  gach  mòr-roinn'  air  son 
dearbbadh  le  luchd  deuchainn,  chùisean  a  bhios  tuilleadh  'us 
cruaidh  air  britheamhan  nan  cùirt  a  's  ìsle. 


Cha-n  urrainn  mi  ni  's  fhearr  a  dheanamh  na  na  gearr- 
iomraidhean  so  a  cho-dhùnadh  le  bbi  'g  ainmeachadh  earrainn 
dhetb  òraid  a  labhradh  ann  an  cruinneachadb  follaiseach  'bh' 
ann  an  Lunnuinn  's  a  bbliadna  1870  : — 

"  B'  e  àireamh  sluaigh  N~ew  Zealand  anns  a  bhliadhn'  1SG7, 
dà  cbeud  mìle  's  a  b-ochd  deug,  's  tha  ann  a  nis  dà  cheud  'us  dà 
fhichead  mìle.  Toiseach  an  Earraich  an  uiridh  bha  sèa  ceud  'us 
ceithir  fichead  mile  's  a  seachd  a  dh-acairean  fearainn  fo  bhàrr, 
agus  tha  aig  na  sealbhadairean  uaoi  muillion  caora,  trì  cheud 
mìle  ceann  cruidh,  'us  trì  fichead  mìl'  'us  a  cuig  a  dh-eich.  Tha 
sèa  ceud  inneal  no  muillean  bualaidh  aca,  seachd  ceud  inneal 
buana,  dusan  crann-treabhaidh  toite,  agus  ochd  ar  fhichead 
cliath-cbliata  toite.  Tha  iad  a  deanamh  ceithir  muillion  punnd 
iine,  agus  muillion  'ustrì  cheud  mìle  punnd  chàise,  's  a'  bhliadhna. 
Tha  na  bheil  iad  a'  cur  thar  cuan  a  dh-òr  a'  tigh  'n  gu  dà 
inlniillioii  gu  leth  punnd  Sasunnach,  a  chlòimh,  muillion  gu  leth, 
agus  a  bhathar  eile,  leth  muillion.  'N  uair  bheirear  fainear  gum 
beil  gach  ni  dhiubh  sud  air  a  chur  a  làthair  le  dà  cheud  'us  dà 
fhichead  mìle  pearsa,  tha  e  rud-eiginn  do-chreidsinn,  agus  'n  a 
aobhar  mòr  dhòchais  mu  'n  tìr." 


29 

Gun  teagamh  tha  gach  bathar  dhiubh  sud  mòran  ni  's  pailte 
'nis  agus  faodair  an  ni  ceudna  'ràdh  mu  àireamh  an  t-sluaigh. 

Os  bàrr,  thuirt  Carl  Kitter,  cruinn'  eòlaich'  iomraideach,  cho 
tràth  ris  a'  bhliadhn'  1842,  ann  an  cainnt  dhealasaich,  "  Tha  e  gle 
choltach  gum  beil  Neiv  Zealand  air  a  sònrachadh  roimh  gach 
dùthaich  eile  gu  bhi  'n  a  màthair  chinneach  riaghailteach.  Tha 
còmhnardan  torach  agus  air  an  deagh  uisgeachadh  'an  sin,  a' 
feitheamh  'n  fhir  àitichidh  oidheirpich ;  tha  'fearann  ùr  air  an 
cuir  e  suas  a  dhachaidh,  'n  a  thalamh  air  a  bheannachadh  le 
àileadh  tlusail,  air  chor  's  nach  'eil  aig  ach  còmhrag  ris  an 
dìthreabh  's  buadhachadh  oirre,  gu  tional  toradh  neo-fhàillineach 
a  shaothair." 

Faodair  aithris  mar  an  ceudna  o  leabhar  a  sgriobh  Ferdinand 
von  Hochstetter,  sgoilear  ro  ainmeal  Gearmailteach,  's  a  bhliadhn' 
1867.  Thubhair  e,  "  Tha  New  Zeaìand  a'  giùlan  a  choslais  a  's 
mò  ris  an  dùthaich  mhàthaireil*  le  'shuidheachadh  eileanach, 
aileadh  'us  'uir,  a  chruth  's  a  chumadh.  Tha  e  'n  a  laidhe  dh' 
ionnsuidh  mòr-thìr  Australia,  mar  tha  Breatuinn  a  dh-ionnsuidh 
na  Roinn  Eorpa.  Air  a  bheannachadh  le  àileadh  fairgeach, 
ciùin,  a  tha  cho  freagarrach  do  dh-fhineachan  Alb'  'us  Shasuinn, 
&c. ;  le  talamh  torach  air  a  dheagh  uisgeachadh,  agus  anabarrach 
iomchuidh  air  son  treabhaidh  's  tuathanais — le  oirthir  ioma- 
ghnèitheach  a  tha  iomlan  freagarrach  ri  beachdan  'us  cleachd- 
aidhean  priomh  mharaichean  an  t-saoghail ;  tha  e  'n  a  thìr  gun 
ainmhidhean  cunnartach,  guu  luibhean  nimheil,  ach  beartach  ann 
an  ionmhas  mhèinn ;  tìr  far  an  cinnich  eich,  buar,  agus  caoraich, 
's  far  am  fàs  measan,  siol,  agus  buntàta  gu  pailt ;  tìr  air  a  sgead- 
achadh  le  uile  thaitneasan  agus  dhreachan  dealbh-choslas  greadh- 
nach  agus  nàdurra ;  tìr  a  tha  comasach  gu  leòr  air  dà  mhuillion 
deug  sluaigh  'chumail  suas — a  tha  gealltuinn  do  'n  fhear-imrich 
mhisneachail,  agus  oidheirpeach,  àm  ri  teachd  a  bhios  tarbhach 
agus  dealrach — tìr,  a  rè'ir  coltais,  a  chaidh  shònrachadh,  roimh 
gaoh  dùthaich  eile,  gu  bhi  'n  a  ghineadair  chinneach  rianail." 

*  Breatuinn. 


"  Fearann  math,  Fearann  Shruthan  Uisgeacha,  Thob- 

RAICHEAN  AGUS  DHOIMHNEACHDAN,  A'  THA  'g  ÈIRIDH  SUAS  AIR 
FEADH  GHLEANN  AGUS  AIR  FEADH  BHEANN  :  FEARANN  CRUITH- 
NEACHD  AGUS  EÒRNA,  AGUS  FHIONAINEAN,  AGUS  CHRAOBHAN 
FÌGIS,    AGUS     PHOMGRANAT:     FEARANN    OLADH     NA     CRAOIBH- 


OLAIDH,  AGUS  MEALA  :  FeARANN  ÀNNS  AX  ITH  THU  ARAN  GUN 
GHAINNE ;  CHA  BHI  UIREASBHUIDH  NI  SAM  BITH  ORT  :  FeARANN 
AIG  AM  BEIL  A  CHLACHAN  'N  AN  IARUNN,  AGUS  AS  A  BHEANN- 
TAIBH  CLADHAICHEAR  UMHA." 

O  'n  chuireadh  an  leabhran  so  'an  litir  clòdh,  fhuaradh  a'  litir 
a  leanas  o  fhear-ionaid  na  Flaitheachd,  'an  Lochaillse: — 

Lochaillse,  30  Màrt,  1872. 

A  Shàir  Urramaich  agus  Ionmhuinn, 

Tha  mòr  thaitneas  orm  innse  dhut  gum  beìl  litrichean  a 
nis  air  teachd  o  gach  làn  neach  dheth  'n  luchd-imrich  a  chuir 
sinn  an  uiridh  o  'n  àite  so  gu  ruig  New  Zealand,  agus  gum  beil 
iad  uil'  a'  còrdadh  ann  an  comh-dhaingneachadh  gach  tuairis- 
geul  fàbharach  a  thug  thu  dhuinn  'n  a  d'  òraidean  ciatach  air 
an  dùthaich  sin. 

Shaoileadli  tu  gu  robh  na  sgriobhadairean  àrd-aoibhneach  'n 
uair  bha  iad  ag  aithris  mòr  àilleachd  na  tìre,  iomadalachd  a 
thoraidhean,  fallaineachd  'àilidh,  tarbhachd  a  thalmhainn,  agus 
a  fhreagarrachd  air  son  cinneis  gach  seòrsa  sìl,  freumh  agus  meas' 
a  tha  taitneach  agus  beathachail,  cho  math  ri  beairtichead  'ional- 
traidh  tharbhaich  air  son  àraich  gach  gnè  bhuair  'us  chaorach. 

Tha  iad  a'  labhairt  gu  mòr  mu  cho  pailt  's  a  tha  iasg  'us  eòin 
air  'oirthirean ;  a  chluaintean  gòrm,  a  choilltean  rioghail,  agus  a 
bheanntan  stacach,  a  cur  'n  an  cuimhne  na  dùthcha  mhàthaireil, 
— a  mhàin  nach  'eil  cuspairean  agus  seallaidhean  nàdurra  na  tìre 
'dh'  fhàg  iad  ach  meanbh-dhealbhan  ann  an  coimeas  riu  sin  a 
th'  anns  an  tìr  a  roghnuich  iad. 

Cho-dhùininn  o  'n  tha  iad  ag  aithris,  gur  beag  nach  buili- 
cheadh  New  Zealand  na  h-nile  ni  feumail  air  son  tigh  'n  bèò 
ann  am  pailteas  's  an  toileachadh,  's  nach  robh  an  t-àileadh 
riamh  gu  mi-shuaimhneach  teth,  no  aig  uair  air  bitli  gu  mi- 
thaitneach  fuar  ann.  Tha  mi  'làn  chreidsinn  o  na  tuairisgeulan 
'thugadh  seachad,  gu-n  cuir  ceudan  an  ceill  fathast  an  taingea- 
Lachd  gu-n  tainig  tu  riamh  chum  nan  Garbh-chrioch.  Tha 
iadsan  a  dh-fhalbh  uainn  mar  thà  ag  ràdh  gum  biodh  an  sonas 
iomlan  na  'm  biodh  an  càirdean  maille  riu  far  am  beil  mòr 
iarraidh  air  làmhan  togarrach,  deagh  thuarasdalan,  'ùs  lòn  saor 
'us  pailt. 

Is  mi,  &c, 

F.  D.  Mac-Dhomhnuill. 

An  t-Urr:  P.  Barclay, 
'N  Duneideann. 

Pàirt  dheth  litir  a  fhuaradh  o  cheann  ghoirid  ann  a'  Lochaills' 
à  Neiu  Zecdand. 

Bagh  Hawkes,  an  New  Zealand, 

am  dara  là  deug  deth  cheud  mhios  a 

Gheamhraidh,  1871. 

A  Shàir  Ionmhuinn, 

Tha  mi  'sgriobhadh  na  litreach  so  gu  innse  dhut  gum  beil 
sinn  uile  slàn.  SgTÌobhainn  do  d'  ionnsuidh  ni  bu  luaithe,  ach 
bha  mi  'fantuinn  gus  am  faicinn  cia  mar  a  chòrdadh  an  dùthaich 
so  rium.      Faodaidh  mi  'nis  innseadh  dhut  gu-n  thionndaidh 

mi  mo  chùl  ris  a'  bhochduinn  an  là  dh'  fhàg  mi  L .      Cha 

robh  euslainte  sam  bith  's  an  luing  re  'n  turuis — gaoth  fhàbhar- 
ach  fad  an  aiseig,  ach  ceithir  no  cuig  a  làithean  nach  do 
choisinn  sinn  a  bheag  le  droch  aimsir — ceithir  fichead  là  's  a 
ceithir  o  fhearann  gu  fearann.  Bha  aon  nighean  deug  thar 
fhichead  air  bòrd,  's  cha  luaithe  'ràinig  sinn  Napier  na  fhuair 
iad  maighistirean,  oir  bha  farraid  gu  leò  orra.  Phòs  cuid  dhiubh 
'n  ceann  ceithir  latha  deug  an  deigh  teachd  air  tìr.  Ghabh  mi 
fe'in  muinntireas  fad  bliadhn'  aig  duin'  uasal  a  tha  mu  leth-cheud 
mìle  mach  air  an  dùthaich.  Tha  mi  'faotainn  leth-cheud  punnd 
Sasunnach  's  a  dhà,  le  taigh  'us  teine  's  lòn  ;  tha  mo  bhean  a' 
faighinn  fichead  punnd  Sasunnach  air  son  nigheadaireachd,  agus 
tha  deich  puinnd  fhichead  Shasunnach  aig  a  ghiullan  Uilleam 
mo  mhac,  air  son  a  bhi  'n  a  charbadair :  tha  sin  ceud  punnd 
Sasunnach  's  a  dhà  th'  againn  's  a  bhliadhna,  maille  ri  ar 
beathachadh ;  ach  tha  Uilleam  a'  fuireach  's  an  taigh  mhòr. 
Fhuair  Niall  'us  Donnachadh  àitean  am  muigh  air  an  dùthaich. 
Tha  na  boirionnaich  a  thàinig  à  Lochaills'  ann  a'  seirbhisean  gle 
mhath.  Tha  cuig  mìle  deug  caora,  ceud  mart  bainne,  ceud 
each,  a  thuilleadh  air  spreidh  eil'  air  an  fhearann  air  am  beil 
mise.  Tha  i  so  'n  a  dùthaich  ro  àillidh,  thlusail  agus  bhlàth. 
Tha  cothroman  grinn'  aig  daoin'  òg'  air  airgiod  a  dheanamh  na 
'n  cumadh  iad  o  dhibh  làidir,  a  tha  gle  dhaor  'an  so.  Tha  lòn 
m'  an  cuairt  do  'n  aon  phrìs  's  a  tha  e  aig  an  taigh,  a  mhàin 
gum  faighear  ceathramh  muilt-fheola  air  son  sea  sgillinn  air 
uairibh,  no  faodaidh  e  bhi  sgillinn  am  punnd.  Tha  mi  'faighinn 
caora  h-uile  seachduin,  dà  chlach  phlùir,  cuig  unnsachan  tì,  trì 
puinnd  shiùcair,  agus  pailteas  buntàta  's  bainne.  Tha  mi  gle 
dhuilich  nach  tàinig  mi  'n  dùthaich  so  'n  uair  bha  mi  'n  am 
dhuin'  òg,  agus  tha  mi  'n  dòchas  gu-n  comhairlich  thu  do  chuid 
deth  m'  chàirdean  a  thighinn  a  nall  ffun  dàil. 

'N  uair  'bhios  mo  thìm  suas,  cuiridh  mi  airgiod  thugad  gu.s 
am  pàidh  thu  na  fiachan  a  th'  orm  thall.  Tha  mi  'n  dòchas 
gu-n  sgriobh  thu  thugam  cho  luath  's  agheibh  thu  'n  litir  so. 
Tha  mi'  comh-dhùnadh  le  mo  dheagh  rùn  dhut. 

A.  B. 

